**Social Skills**

**ทักษะทางสังคม**

**บทที่ 1 ทักษะมนุษยสัมพันธ์ในศตวรรษที่ 21**

การที่มนุษย์อยู่ร่วมกันเป็นสังคมไม่ว่าจะเป็นกลุ่มสังคมขนาดไหนเล็กหรือใหญ่ในการมาอยู่ร่วมกันของมนุษย์นั้นล้วนมีความแตกต่างกันมนเรื่องของวัฒนธรรมพื้นฐานจากครอบครัวความรู้ ประสบการณ์ เจตคติ ค่านิยม ภูมิปัญญา ความฉลาดเป็นต้น ภายใต้ความแตกต่างเหล่านี้ ย่อมมีความจำเป็นที่จะต้องทำอย่างไรให้มนุษย์หรือบุคคที่มีความแตกต่างกันสามารถอยู่ร่วมกันได้ สามารภทำกิจกรรมต่างๆร่วมกันได้ด้วยความเต็มใจช่วยเหลือกันอย่างเต็มใจและเต็มความสามารถของตนเองและจะต้องมีความเข้าใจ มีความรักใคร่สมัครสมานสามัคคีกัน มีความเคารพยอมรับนัยถือซึ่งกันและกัน โดยสิ่งเหล่านี้เป็นเครื่องมือนำไปสู่เป้าหมายของกลุ่มหรือองค์กรที่กล่าวมาทั้งหมดต้องอาศัยเครื่องมือสำคัญ คือ มนุษยสัมพันธ์

**มนุษยสัมพันธ์ในสังคมปัจจุบัน**

ในสังคมปัจจุบันการอยู่ร่วมกันด้วยเข้าใจแลมีความร่วมมือในการปฏิบัติงานมีความสามารถตั้งแต่หน่วยสังคมที่เล็กที่สุด คือ ครอบครัวไปจนถึงสังคมที่ใหญ่ที่สุด คือ สังคมโลกในระดับประเทศ ระดับองค์กร เช่น องค์การสหประชาชาติ ความร่วมมือและความเข้าใจซึ่งกันและกันมีความสำคัญมากในการอยู่ร่วมกัน มีความเข้าใจซึ่งกันและกัน มีความไว้วางใจ มีความปรารถนาจะร่วมมือร่วมใจกัน แบ่งหน้าที่กันทำ กำหนดบทบาทหน้าที่และปฏิบัติหน้าที่ของตนได้อย่างสมบูรณ์ สังคมและหน่วยงานก็จะเป็นระเบียบ มีความสุข มีความเจริญก้าวหน้าพัฒนาไปสุ่ความสำเร็จเป็นสากลได้การยำมนุษยสัมพันธ์มาช่วยในการทำงานร่วมกันอยู่ร่วมกัน เช่น บทบาทของผู้นำในองค์กรระดับต่างๆ ซึ่งจะต้องมีบทบาทอย่างมากในการนำองค์กรไปสู่เป้าหมายที่วางไว้

ดังนั้นในการทำสิ่งเหล่านี้ให้เกิดขึ้นจะต้องอาศัยความรู้ทางหลักการมนุษยสัมพันธ์ สร้างขวัญและกำลังใจให้ผู้ร่วมงาน ผู้ร่วมองค์กรให้โอกาสการแสดงความคิดเห็นและรับฟังเหตุผลซึ่งกันและกัน ร่วมมือทำกิจกรรม ให้เกียรติกัน มีความยุติธรรม มีความจริงใจในการทำงานร่วมกัน มีสวัสดิการที่ดีจะเป็นผลให้เกิดความศรัทธาและความพึงพอใจเกิดขึ้นซึ่งหากเราให้หลักมนุษยสัมพันธ์ทุกคนก็จะทุ่มเทกำลัง พลังกาย พลังความคิด ร่วมแรงร่วมใจอย่างเต็มที่จนก่อให้เกิดพฤติกรรมดังกล่าวได้ มนุษย์คนสามารถที่จะสร้างและฝึกการมีมนุษย์สัมพันธ์ที่ดีได้ ถ้ามีความปรารถนา มีความตั้งใจจริงพนิ้มจะเรียนรู้แสวงหาประสบการณ์ ฝึกฝน นำไปปฏิบัติต่างๆเพื่อให้เกิดทักษะในการสร้างมนุษย์สัมพันธ์อย่างมีประสิทธิภาพเพราะ “มนุษยสัมพันธ์” เป็นสิ่งที่เกิดจากการเรียนรู้ การฝึกฝนไม่ได้เกิดขึ้นเองตามธรรมชาติ มนุษยสัมพันธ์นี้เป็นทั้ง “ศาสตร์และศิลป์” ในการเข้ากับคน การเอาชนะใจคนและครองใจคนในทุกระดับ เช่น ผู้บังคับบัญชากับผู้ใต้บังคับบัญชา เพื่อนร่วมงานกับเพื่อนร่วมงานและรวมทั้งสมาชิกของแต่ละครอบครัว การมีจิตใจที่ดีงาม การใช้วาจาที่ไพเราะมีอารมณ์ยิ้มแย้มแจ่มใส มีความเป็นมิตรกับทุกคนเป็นบันไดขั้นแรกของการพัฒนาความสัมพันธ์ที่จะมีในขั้นต่อไปโดยเราจะต้องจำไว้เสมอว่าเราเป็นมนุษย์ต้องปฏิบัติต่อเพื่อนมนุษย์ด้วยกันเช่นเดียวกับตัวเราเอง

**ความหมายของมนุษยสัมพันธ์**

มนุษยสัมพันธ์นั้นมีผู้ให้คำนิยามความหมายอย่างกว้างขวางหลากหลายลักษณะแต่อย่างไรก็ตามพิจารณาความหมายได้จากแนวคิดความสอดคล้องของนักวิชาการทั้งหลายที่ได้ให้ความหมายไว้ดังต่อไปนี้

คำว่า มนุษยสัมพันธ์ <Human Relations> มีรากศัพท์มาจากคำว่า มนุษย์ <Human> และสัมพันธ์ <Relation> (ซึ่งคำว่า “มนุษย์” หมายถึง สสิ่งที่มีชีวิตของโลกแระเภทหนึ่งที่นิยมอยู่รวมเป็นกลุ่ม มีสติปัญญา มีจิตใจอันประเสริฐ (ประเสริฐ หมายถึง อันดี ดีเลิศ ดีที่สุด) และคำว่า “สัมพันธ์” หมายถึง ความสัมพันธ์ ความเกี่ยวข้อง ความผูกพันหรือความเกี่ยวดองกัน

ดังนั้นกล่าวโดยสรุปมนุษยสัมพันธ์ หมายถึง ความสัมพันธ์เกี่ยวข้องระหว่างบุคคลในกลุ่มในลักษณะที่สร้างความเข้าใจอันดีต่อกันสามารถชนะตนและฝึกฝนให้เป็นคนดีที่เป็นที่รักใคร่ของสังคมได้

โดยทั่วไปมนุษยสัมพันธ์ หมายถึง กระบวนการปฏิบัติเพื่อเสริมสร้างความสัมพันธ์อันดีระหว่างบุคคลและทำให้สามารถอยู่ร่วมกันกับผู้อื่นได้อย่างมีความสุขสามารถครองใจคนและเอาชนะใจคนได้รวมถึงทำให้ผู้อื่นพอใจ รักใคร เชื่อถือ ศรัทธาและยิมยอมทำตามเราด้วยความเต็มใจ

วิภาพร มาพบสุข ให้ความหมายว่ามนุษยสัมพันธ์ หมายถึง การติดต่อสัมพันธ์กันระหว่างบุคคลเพื่อให้เกิดความเข้าใจอันดีต่อกันอันนำมาซึ่งความรัก ความชอบพอ ความร่วมมือร่วมใจในการทำกิจการงานให้บรรลุเป้าหมายอย่างมีประสิทธิภาพรวมทั้งสามารถดำเนินชีวิตได้อย่างมีความสงบสุข

โดยสรุปมนุษยสัมพันธ์ หมายถึง วิชาที่ว่าด้วยศาสตร์และศิลป์ในการสร้างเสริมความสัมพันธ์และความเข้าใจอันดีระหว่างบุคคลหรือระหว่างบุคคลกับสังคมให้เกิดการอยู่ร่วมกันอย่างมีความสุขทั้งตนเอง ผู้อื่นและสังคมเกิดความรักใคร่ลดปัญหาความขัดแย้งลงสร้างความพอใจและยินดีที่จะอยู่ร่วมมือทำงานเพื่อความสำเร็จในกิจการที่มีวัตถุประสงค์ร่วมกันและสำหรับมนุษยสัมพันธ์ที่ใช้ในองค์การอาจ หมายถึง กระบวนการจูงใจคนอย่างมีประสิทธิภาพและประสงค์ตามเป้าหมายขององค์การของจุดประสงค์ส่วนบุคคลด้วยความพึงพอใจของทุกฝ่ายที่เกี่ยวข้องในการปฏิบัติงานทั้งทางด้านเศรษฐกิจ จิตใจและสังคมเกิดความสามัคคีและร่วมมือทำงานด้วยความเต็มใจ

**แนวคิดและทฤษฎีที่เกี่ยวข้องกับมนุษยสัมพันธ์**

วิชามนุษยสัมพันธ์ถือว่าเป็นศาสตร์ที่มีความสำคัญฝนยุคปัจจุบันได้ผ่านการพัฒนาการมายาวนานมีการศึกษาค้นคว้าจนได้เกิดแนวความคิดและทฤษฎีที่สามารถนำไปใช้ปฏิบัติได้แนวคิดทฤษฏีส่วนใหญ่จะเป็นแนวคิดทฤษฎีทางจิตวิทยาที่มุ่งอธิบายการปฏิบัติและการทำความเข้าใจมนุษย์ด้วยกันในการอยู่ร่วมกัน

แนวความคิดและทฤษฎีที่เกี่ยวกับมนุษยสัมพันธ์ที่จะนำเสนอในที่นี้มี 6 แนวคิดด้วยกัน คือ

**1. กฎทองคำ <Golden Rule>**

มีที่มาจากศาสนาคริสต์ที่ได้บัญญัติว่า “จงปฏิบัติต่อผู้อื่นเหมือนกับที่ท่านต้องการให้ผู้อื่นปฏิบัติต่อท่าน” ตามกฎนี้เชื่อว่ามีคนจำนวนมากที่มีความคิดเช่นนี้โดยใช้ตัวเองเป็นตัวกำหนดว่าตนเองต้องการให้ผู้อื่นปฏิบัติอย่างไรต่อตนเองก็ปฏิบัติอย่างนั้นกับผู้อื่นก่อน

**2. กฎทองคำขาว <Platinum Rule>**

มีใจความว่า จงปฏิบัติต่อผู้อื่นด้วยใจคนตามที่เขาต้องการให้เราปฏิบัติจะเห็นได้ว่ากฎของทองคำขาวมีความคิดตรงข้ามกับกฎทองคำเพราะกฎทองคำจะทำอะไรต้องยึดตนเองเป็นหลักแต่กฎทองคำขาวต้องพิจารณาความต้องการของคนที่เราเกี่ยวข้องเป็นหลักซึ่งคนอื่นๆที่เราต้องเกี่ยวข้องด้วยนั้นมีความหลากหลายแตกต่างกันเพราะบางครั้งที่เรากับเขาก็มีธรรมะที่แตกต่างกัน

ดังนั้นกฎนี้สอนให้เราวิเคราะห์บุคลลอื่นๆแล้วปฏิบัติให้เหมาะสม

**3. สังคหวัตถุ 4**

นับได้ว่าเป็นหลักธรรมที่ใช้การครองตนได้ดีที่สุดเพราะเป็นหลักปฏิบัติสำหรับที่จะให้มนุษย์สามารถอยู่ร่วมกันและทำงานร่วมกันได้อย่างมีความสุขและความพอใจมีหลักปฏิบัติอยู่ คือ 4 ประการ

♥ ทาน หมายถึง การให้มีอยู่ 2 ประการ คือ การให้ทางวัตถุและการให้ทางใจ

♥ ปิยวาจา หมายถึง การใช้วาจาดี คือ การพูดชดเชยยกย่องผู้อื่นให้โอกาสที่เหมาะสมที่ควร ไม่พูดเสียดสีและไม่พูดยุยงใส่ร้ายผู้อื่น

♥ อัตถจริยา หมายถึง กิริยาที่เป็นประโยชน์ ได้แก่ การประพฤติปฏิบัติดี การทำในสิ่งที่ดีงามไม่ขัดต่อขนบธรรมเนียมและวัฒนธรรมอันดีงามของสังคม มีความรู้จักทำตนเป็นคนอ่อนน้อมและประพฤติปฏิบัติตนได้อย่างถูกต้องตามกาลเทศะ

♥ สมานัตตา หมายถึง การประพฤติตนให้เป็นที่เสมอต้นเสมอปลาย เช่น เมื่ออารมณ์ดรจะแสงดหรือพูดดีจะแสดงหรือพูดดีแต่เมื่ออารมณ์ขุ่นมัวจากสาเหตุใดๆก็จะแสดงพฤติกรรมอีกอย่างหนึ่งเช่นนี้จะทำให้ผู้ที่อยู่ร่วมกันด้วยปรับตัวไม่ถูกและสร้างควาไม่พึงพอใจในที่สุด

**4. หลักความสัมพันธ์ระหว่างบุคคลของโรเจอร์ <Carl R.Rogers>**

มีความสำคัญว่าบุคคลที่จะสามารถสร้างความสัมพันธ์กับผู้อื่นได้ดีจะต้องมีหลักสำคัญ 3 ประการดังต่อไปนี้

♥ ความจริงใจ คือ การคิด การพูด การปฏิบัติและการแสดงท่าทางประกอบออกมาตรงตามความเป็นจริงไม่มีการเสแสร้งแบบที่เรียกว่า “ปากกับใจไม่ตรงกัน” ถ้าบุคคลที่ต้องเกี่ยวข้องกันมีความจริงใจต่อกันคิดอย่างไนก็พูดอย่างนั้นแสดงอย่างที่คิดที่รู้สึกไม่ว่าจะเป็นบวกหรือลบก็ตาม

♥ ความเข้าใจ หมายถึง การทำความเข้าใจคนอื่นในสภาพที่ตรงความเป็นจริงปัญหาประการหนึ่งที่เป็นอุปสรรคในการเสริมสร้างมนุษยสัมพันธ์ระหว่างบุคคลก็คือการขาดความเข้าใจในสภาพการณ์ที่ถูกต้องคนเราทักจะตัดสินใจอื่นๆจากพฤติกรรมหรือผลของการกระทำโดยไม่ศึกษาดูว่าสาเหตุของพฤติกรรมจริงๆนั้นคืออะไร

♥ การยอมรับค่าของคน หมายถึง การให้ความสำคัญของคนที่ทุกคนว่าบุคคลนั้นๆมีคุณค่าและมีความสำคัญต่อสังคมในหน่วยงานหนึ่งๆการดำเนินงานของหน่วยงานจะต้องประกอบไปด้วยความร่วมมือร่วมใจจากทุกคนในหน่วยงานทั้งจากบุคคลที่มีความสำคัญมากและน้อย ถ้าขาดความร่วมมือจากบุคคลหนึ่งบุคคลใดย่อมส่งผลกระทบกระเทือนต่อความสำเร็จของงานในหน่วยงานนั้น

**5. ทฤษฎีลิง 3 ตัวของขงจื้อ**

ขงจื้อเป็นนักปราชญ์ชาวจียและเป็นเจ้าของทฤษฎีลิง 3 ตัวซึ่งมีสัญลักษณ์ดังนี้

**ลิงตัวที่ 1 : ปิดหู**

สัญลักษณ์ของลิงเอามือปิดหูนั้น หมายถึง การที่เรารู้จักควบคุมการได้ยินได้ฟัง นั่นก็คือการรู้จักปิดหู ถ้าเราต้องการจะสร้างมนุษยสัมพันธ์กับผู้อื่นเราต้องพยายามควบคุมหูของเราให้ได้ว่าอะไรควรฟังหรือไม่ควร อะไรควรได้ยินหรือไม่ควรไม่ยินถึงแม้ว่าเราได้ยินได้ฟังแล้ว เราจะต้องรู้จักควบคุมตัวเราเองให้ได้ว่ามีอะไรบ้างที่ควรเก็บเอาไปคิดหรือไม่ควรเก็บเอาไปคิด สิ่งใดควรเชื่อหรือไม่ควรเชื่อ ทุกสิ่งทุกอย่างที่เราได้ยินได้ฟังมานั้นอาจจะไม่ใช่ข้อเท็จจริงเกี่ยวกับบุคคลนั้นก็เป็นได้ การที่เราได้รับรู้ถึงข้อเสียของบุคคลอื่นๆจะทำให้เรามีความรู้สึกที่ไม่ดีต่อบุคคลนั้นซึ่งย่อมจะเป็นอุปสรรคในการสร้างเสริมมนุษยสัมพันธ์ระหว่างเราและเขา

**ลิงตัวที่ 2 : ปิดตา**

สัญลักษณ์ของลิงเอามือปิดตา หมายถึง การควบคุมการมอง คือ รู้ว่าสิ่งใดควรมองสิ่งใดไม่ควรมองคนเรานั้นมีนิสัยไม่ให้ใครมาสอดรู้สอดเห็นในเรื่องบางอย่างของตน ถ้าเขาไม่อยากให้เรามองหรือเห็นแล้วพยายามซอกแซกมองหรือเห็นจนได้ซึ่งตัวเขาทราบว่าเราเห็นแล้วเขาย่อมจะต้องไม่พอใจหรือโกธรเป็นอย่างยิ่ง ถ้าเป็นตัวเราเองเราคงไม่ชอบให้ใครมาสอดรู้สอดเห็นในเรื่องที่เราไม่อยากให้คนอื่นรู้

**ลิงตัวที่ 3 : ปิดปาก**

สัญลักษณ์ของลิงเอามือปิดปาก หมายถึง ควบคุมการพูดนั้น คือ รู้ว่าสิ่งใดควรพูดสิ่งใดไม่ควรพูด

6. ทฤษฎีความสมดุลของไฮเดอร์

ไฮเดอร์ได้ให้หลักการเกี่ยวกับการสร้างมนุษยสัมพันธ์ไว้ว่า ถ้าบุคคล 2 คนมีทัศนคติต่อสิ่งใดสิ่งหนึ่งเหมือนกันก็มีโอกาสจะมีความสัมพันธ์ที่ดีต่อกัน

สมมุติว่าเราชอบพรรคการเมืองพรรคหนึ่งและเพื่อนคนหนึ่งชอบพรรคการเมืองพรรคนั้นด้วยโอกาสที่จะพูดคุยไปในทางเดียวกันก็มีมากขึ้นแต่ในทางตรงกันข้าม ถ้าเราชอบแต่เขาไม่ชอบคุยกันก็มีมากขึ้นแต่ใจทางตรงกันข้ามถ้าเราชอบแต่เขาไม่ชอบคุยกันไปก็มีโอกาสขัดแย้งกันได้ในที่สุดในขณะเดียวกันถ้าเรากับผู้อื่นไม่ชอบในเรื่องเดียวกันโอกาสที่จะผูกมิตรก็มีมากขึ้น

จากทฤษฎีไฮเดอร์นั้นเราจะพบว่ามีผู้ปฏิบัติกันโดยทั่วไป เช่น บางคนรู้ว่าคู่รักชอบหรือไม่ชอบสิ่งใดก็จะทำตัวให้ชอบหรือไม่ชอบสิ่งนั้นไปด้วยหรือลูกน้องบางคนชอบประจบเจ้านายก็ใช้หลักการนี้เช่นเดียวกัน คือ เจ้านายชอบสิ่งใดก็จะทำตัวชอบสิ่งนั้นไปด้วย

จากแนวคิดและทฤษฎีเกี่ยวกับมนุษยสัมพันธ์ทั้ง 6 ทฤษฎีที่กล่าวมาข้างต้นสามารถสรุปได้ว่าทฤษฎีที่เกี่ยวกับมนุษยสัมพันธ์นั้นสามารถนำมาประยุกต์ปรับใช้ให้เข้ากับสถานการณ์ของยุคศตวรรษที่ 21 ซึ่งมีการติดต่อสื่อสารอย่างรวดเร็ว กว้างไกล ทั่งถึง ผ่านการใช้เทคโนโลยีการสื่อสารที่เปลี่ยนแปลงแบบก้าวกระโดบนพื้นฐานของความเข้าใจ การให้เกียรติกันให้เรายอมรับนับถืออันส่งผลถึงความพอใจรักใคร่และความร่วมมือในการทำงานเพื่อบรรลุเป้าหมายทั้งในระดับความสัมพันธ์ส่วนบุคคล กลุ่ม องค์กร

**ครอบครัวกับมนุษยสัมพันธ์**

ในปัจจุบันการสร้างความเข้าใจ ความรัก ความอบอุ่นของบุคคลในครอบครัวเป็นเรื่องที่สำคัญและเร่งด่วนที่สุดกับการพัฒนาสังคมไปสู่ความมั่นคง มั่งคั่ง ยั่งยืน

**1. ความหมายของครอบครัว**

พจนานุกรมศัพท์สังคมวิทยาฉบับราชบัณฑิตสถาน พ.ศ. 2554 (สำนักราชบัณฑิตสถาน, 2554) ได้ให้ความหมายของคำว่า “ครอบครัว” หมายถึง กลุ่มบุคคลที่มีความเชื่อมโยงกันโดยการสมรสทางสายเลือกหรือรับเลี้ยงเป็นบุตรบุญธรรมรวมตัวกันเป็นครอบครัวๆหนึ่งสมาชิกในครอบครัวมีความผูกพันกันทางด้านอารมณ์และจิตใจในการดำเนินชีวิตร่วมกัน มีการปฏิสัมพันธ์และการสื่อสารระหว่างกันตามบทบาททางสังคมของสามีและภรรยา แม่และพ่อ พี่และน้องรวมทั้งมีการพึ่งพิงกันทางสังคมและเศรษฐกิจด้วย

**2. ความสำคัญและปัญหาของครอบครัว**

ครอบครัว <Family> เป็นสถาบันที่เล็กที่สุดในสังคมแต่มีความสำคัญมากที่สุดเพราะครอบครัวเป็นรากฐานในการพัฒนาประเทศทุกด้านอาทิเช่น ด้านเศรษฐกิจ ผู้บริโภคสินค้าและบริการก็คือทุกคนในครอบครัวและคนในครอบครัวก็เป็นเจ้าของปัจจัยการผลิต (ที่ดิน แรงงานทุน ผู้ประกอบการ) ที่ก่อให้เกิดสินค้าและบริการตอบสนองความต้องการของตลาดหรือทางด้านการเมือง บุคคลในครอบครัวที่มีอายุตั้งแต่ 18 ปีขึ้นไปก็คือประชาชนที่มีสิทธิในการเลือกตั้งตัวแทนเข้ามาบริหารบ้านเมืองตั้งแต่ท้องถิ่นไปจนถึงระดับชาติที่กล่าวมาเป็นเพียงเหตุผลบางประการเท่านั้น

ดังนั้นหากคนในครอบครัวมีความรู้คู่คุณธรรมและสัมพันธภาพที่ดีต่อกันก็จะส่งผลให้ครอบครัวอบอุ่น ชุมชนเข้มแข็ง ประเทศมีพัฒนาอย่างยั่งยืนแต่อย่างไรก็ตามความเป็นจริงในปัจจุบันมีปัญหาเกิดขึ้นในครอบครัวมากมายหลายสาเหตุอาทิเช่น การใช้ความรุนแรงในการตัดสินปัญหาครอบครัว ได้แก่ การทะเลาะ ทุบตี บางครั้งถึงขั้นทำให้เสียชีวิตการนอกใจกันของสามีภรรยานำไปสู่การหย่าร้าง ครอบครัวแตกแยก บุตรขาดความอบอุ่น ครอบครัวอ่อนแอ สังคมล้มเหลวทุกๆคนในครอบครัวจำเป็นต้องช่วยกันป้องกันและแก้ไขปัญหาที่เกิดขึ้นให้ลดน้อยถอยลงและหมดไปในที่สุด

**3. หลักการสร้างและรักษาสัมพันธภาพที่ดีในครอบครัว**

ทุกคนสามารถนำหลักปฏิบัติทั่วไปและหลักธรรมของศาสนามาเป็นแนวทางในการสร้างความสุข ความอบอุ่นของครอบครัวได้อย่างยั่งยืนดังนี้

**♥ หลักการปฏิบัติทั่วไป (หลักการสร้างและรักษาสัมพันธภาพที่ดีในครอบครัว : ออนไลน์)**

♦ ทุกคนต้องปฏิบัติตามกฎระเบียบของครอบครัวอย่างสม่ำเสมอ

♦ เคารพเชื่อฟังให้เกียรติซึ่งกันและกันเด็กต้องเคารพผู้ใหญ่

♦ ให้ความร่วมมือช่วยเหลือไม่เอาเปรียบซึ่งกันและกัน ปฏิบัติหน้าที่ที่ได้รับมอบหมายอย่างเต็มความสามารถ

♦ รักและซื่อสัตย์ต่อพ่อแม่

♦ ทุกคนในครอบครัวควรมีความเอื้ออาทร ห่วงใยซึ่งกันและกันจะทำให้ครอบครัวอบอุ่นและมีความสุข

♦ ร่วมมือแก้ไขปัญหาในทุกเรื่องที่เกิดขึ้นด้วยความเข้าใจ

♦ ขจัดปัญหาและความขัดแย้งต่างๆในครอบครัวให้หมดไป

**♥ หลักธรรมในการสร้างและรักษาสัมพันธภาพที่ดีในครอบครัว**

หลักธรรมของทุกศาสนานำมาปฏิบัติเพื่อสร้างและรักษาความสัมพันธ์ที่ดีของครอบครัวได้ดังนี้

**สังคหวัตถุ 4**

บุคคลผู้อยู่ในครอบครัวเดียวกันจะต้องพึ่งพิงอาศัยซึ่งกันและกัน ปรองดองสามัคคีกัน เอื้ออาทรต่อกัน หลักธรรมที่นำใช้ปฏิบัติได้ คือ สังคหวัตถุ 4 ประการ ได้แก่

♦ จาคะหรือทาน คือ สร้าง ความสามัคคี ปรองดอง การเอื้อเฟื้อเผื่อแผ่ ช่วยเหลือ เกื้อกูลผู้อื่นให้พ้นทุกข์ เช่น บริจาคสิ่งของเครื่องใช้แก่ผู้ประสบอุทกภัย น้ำท่วม ให้ความรู้กับเด็กด้วยโอกาสเป็นต้น

♦ ปิยวาจา คือ การใช้ถ้อยคำสุภาพไพเราะ พูดให้เกียรติซึ่งกันและกัน พูดมีเหตุผลให้คำแนะนำที่เป็นประโยชน์ เช่น พูดกับพ่อแม่ด้วยคำสุภาพทำให้เป็นที่ชื่นชอบ

♦ อัตถจริยา คือ บำเพ็ญประโยชน์เพื่อส่วนรวม เสียสละทั้งแรงกายและความคิดเพื่อช่วยเหลือคนอื่น เช่น ช่วยแม่ล้างจาน กวาดบ้าน ถูบ้านเป็นต้น

♦ สมานัตตา คือ ทำตัวให้เข้ากับผู้อื่น ทำความดีเสมอต้นเสมอปลายไม่หลงตนลืมตัว เช่น เคยช่วยพ่อแม่พี่น้องอย่างไรก็ปฏิบัติอย่างนั้นต่อไปด้วยความยินดี

**4. ตัวอย่างปัญหาและวิธีการสร้างสัมพันธภาพที่ดีในครอบครัว**

ปัญหาความขัดแย้งต่างๆที่เกิดขึ้นในครอบครัว ส่วนใหญ่มักมีสาเหตุมาจากปัจจัยต่อไปนี้

♥ นิสัยความเคยชินของแต่ละฝ่าย

คือ นิสัยและความเคยชินของแต่ละคนเป็นสิ่งที่เปลี่ยนแปลงยากมากเพราะเป็นนิสัยที่ติดตัวมานานถึงแม้แต่บางคนเปลี่ยนได้ก็เพียงช่วงระยะเวลาหนึ่งเท่านั้น ฉะนั้นวิธีแก้ไขคู่สามีภรรยาต้องยอมรับซึ่งกันและกันทั้งข้อดีข้อด้อยของแต่ละฝ่ายเอาใจเข้ามาใส่ใจเราทำใจให้ได้แล้วพยายามปรับตัวเข้าหากัน

♥ ขาดความตระหนักในบทบาทหน้าที่ของตนเอง

สมัยก่อนสามีมีบทบาทในการทำงานหาเงินมาเลี้ยงดูครอบครัว ปัจจุบันภรรยามีบทบาทในการทำงานหาเงินมาเลี้ยงดูครอบครัวเหมือนกันและยังต้องรับผิดชอบงานบ้านรวมทั้งอบรมสั่งสอนบุตรธิดาอีกทำให้บางครั้งจู้จี้จุกจิกไปบ้างทำให้เกิดความขัดแย้งได้หน้าที่ในการอบรมเลี้ยงดูบุตรเป็นหน้าที่โดยตรงทั้งพ่อแม่รวมทั้งหน้าที่ความรับผิดชอบภาระในบ้านต้องแบ่งเบาซึ่งกันและกัน

♥ การไม่มีเวลาให้กันและกัน

การไม่มีเวลาให้กันและกันเป็นเรื่องสำคัญมากเรื่องหนึ่งเนื่องจากต่างฝ่ายต่างมีภาระในการทำงาน บางมีก็แยกกันอยู่ทำให้ไม่มีเวลาในการพูดคุย รับรู้สารทุกข์สุกดิบของกันและกัน

การแก้ไข คือ ครอบครัว จึงต้องมีวันแห่งครอบครัวสัปดาห์ละ 1 วัน เพื่อจะได้มีเวลาอยู่พร้อมหน้ากันพ่อแม่ลูกทำกิจกรรมร่วมกันเพื่อสร้างสัมพันธภาพที่ดีต่อกันและลดระยะห่างของความเป็นพ่อแม่ลูกซึ่งเป็นการสร้างเกราะทางจิตใจของกันและกันให้แข็งแรงขึ้น

♥ การใช้ความรุนแรงในการตัดสินปัญหาครอบครัว

การใช้ความรุนแรง ได้แก่ การทะเลาะ ดุด่า ข่มขู่ ลงมือตบตีกัน ซึ่งส่วนใหญ่เกิดจากการพูดยั่วยุจนทำให้อีกฝ่ายหนึ่งโกธรจนทนไม่ได้บางครั้งถึงขั้นเสียชีวิต

แนวทางแก้ไข คือ หยุดพฤติกรรมพูดยั่วยุ ตั้งสติพิจารณาผลเสียที่จะเกิดขึ้นในอนาคตและควรตั้งกติกาครอบครัวเอาไว้ไม่โกธรกันนานเกิน 1 อาทิตย์ ผู้ใดเป็นฝ่ายผิดต้องขอโทษก่อนและอีกฝ่ายต้องให้อภัยและต้องไม่ทำให้อีกฝ่ายหนึ่งเสียหน้า ถ้าทนไม่ไหวต่อการยั่วยุจริงๆให้หลีกเลี่ยงโดยการเดินหนีไปสักระยะหนึ่งเมื่อหายโกธรแล้วค่อยกลับมา

♥ การนอกใจกันเองของสามีภรรยา

การนอกใจกันของสามีภรรยามสาเหตุมาจากเรื่องเพศซึ่งเป็นเรื่องธรรมชาติของชีวิตคู่แต่ทั้ง 2 ฝ่ายต้องมีความเข้าใจและร่วมมือร่วมใจกันเพื่อฝันฝ่าอุปสรรคนั้นไปด้วยกันได้ บ่อยครั้งความไม่เข้าใจกันทำให้เกิดความระแวงสงสัยไม่ไว้ใจกันและกันแสดงตนเป็นเจ้าเข้าเจ้าของ จู้จี้บ่นมากเกินไปจนกลายเป็นปัญหาใหญ่โต

แนวทางแก้ไข คือ ให้แต่ละฝ่ายยึดหลัก 3 ไม่ 4 มี

3 ไม่ คือ ไม่จุกจิกจู้จี้ ไม่เป็นเจ้าของหัวใจ ไม่ตำหนิติเตียน

4 มี คือ ยกย่องให้เกียรติ เอกอกเอาใจ เจ็บป่วยดูแล วาจาสุภาพอ่อนโยน

เพื่อที่จะให้เกิดความสำเร็จในการแก้ปัญหาทุกสถาบันที่มีในสังคม อาทิ ครอบครัว การศึกษา ศาสนา การเมือง เศรษฐกิจ ฯลฯ จำเป็นต้องร่วมมือร่วมใจ ร่วมคิดร่วมทำ ร่วมกันสร้างครอบครัวให้อบอุ่น ชุมชนเข้มแข็งอันจะนำไปสู้การพัฒนาสังคมที่มั่นคง มั่งคั่ง ยั่งยืน

**มนุษยสัมพันธ์กับการทำงาน**

การพัฒนาทางด้านเทคโนโลยีในปัจจุบันทำให้การติดต่อการสื่อสารในการทำงานมีความง่ายดายมากขึ้นรวมทั้งการทำงานร่วมกันกับบุคคลอื่นเริ่มมีการเปลี่ยนแปลงโดยเฉพาะอาจจะมีลักษณะที่เป็นพหุวัฒนธรรมมากขึ้น การปฏิสัมพันธ์ระหว่างบุคลลในที่ทำงานจึงมีความสำคัญการพัฒนาทักษะที่จะสัมพันธ์ตนเองกับบุคคลอื่นๆจึงมีความสำคัญรวมทั้งสถานการณ์ทางสังคมที่ตนต้องอยู่ได้อย่างถูกต้องและเหมาะสมในส่วนของเนื้อหานี้จะกล่าวถึงหัวข้อ 3 ประเด็น คือ

**1. พฤติกรรมส่วนบุคคล**

โดยธรรมชาติความเป็นบุคคลมีความซับซ้อนแต่ความซับซ้อนในตัวบุคคลไม่ได้ทำให้คนทุกคนหยุดนิ่งอยู่กับที่แต่กลับทำให้บุคคลนั้นมีความกระตือรือร้น มนุษย์ทุกคนมีพื้นฐานที่ดีไม่ว่าจะเป็นชายหรือหญิงทุกคนมีคุณค่าในตัวเองแต่ทุกคนทักมีความแตกต่างกัน บางครั้งมีเหตุผลมาก บางครั้งมีอารมณ์มาก บางครั้งถูกกำหนดด้วยสิ่งแวดล้อมอื่นๆ บางครั้งก็ควบคุมสิ่งแวดล้อมอื่นๆบางครั้งก็เข้าใจสภาพสังคมเศรษฐกิจ บางครั้งก็ไม่สนใจเลยพฤติกรรมส่วนบุคคลจึงขึ้นกับ 4 องค์ประกอบ คือ

♥ คุณค่า <values>

หมายถึง สิ่งที่มีค่าและมีความสำคัญต่อตัวบุคคลอาจเกิดขึ้นได้หลายทาง เช่น พ่อแม่ เพื่อน ครู (ผู้ซึ่งเป็นได้หลากหลายบทบาท) ซึ่งมีความสำคัญทำให้องค์กรและเพื่อร่วมงานมีความสัมพันธ์กันที่ดี

♥ ความเข้าใจ <Perception>

เป็นมุมมองเป็นมุมมองของบุคคลที่เกี่ยวข้องกับความเป็นจริงและมีผลกระทบต่อการทำงานทั้งในสิ่งต่างๆและในคุฯค่าส่วนบุคคลด้วย

ยกตัวอย่าง เช่น การเป็นสมาชิกสหกรณ์เราได้รับส่วนลดในการซื้อสินค้าซึ่งสมาชิกเข้าใจเพราะตนได้รับประโยชน์แต่สำหรับคนที่ไม่ได้เป็นสมาชิกก็จะยอมรับยากต่อราคาที่จำหน่ายในราคาที่ไม่เท่ากันและในหลายๆเรื่องในโลกก็จะยากต่อการเข้าใจถ้าบุคคลนั้นเสียปณะโยชน์ที่ตนเองจะได้รับ

คุณคิดว่าเส้น 3 เส้นหรือเส้น 6 เส้นมีความยาวเท่ากันหรือไม่?

A picture containing text, antenna, outdoor, whiteboard

Description automatically generated

คุณเห็นอะไรจากรูปนี้บ้าง?

A picture containing text

Description automatically generated

♥ ทัศนคติ <attitudes>

เป็นความรู้สึกของบุคคลที่เกี่ยวกับวัตถุประสงค์ การกระทำ เหตุการณ์และเกี่ยวกับบุคคลอื่นๆซึ่งเป็นส่วนสำคัญในการกำหนดพฤติกรรมส่วนบุคคลประกอบด้วย 3 ส่วนดังนี้

Attitude = Cognitive Component + Affective Component + Behavioral Component

ตัวอย่าง เช่น

Cognitive : Causes, values, Beliefs, Reasons

Affective : Emptions, Feelings, Happiness, Anger

Behavioral : Actions, Responses, Results, Smiles

♥ บุคลิกภาพ <Personality>

เป็นลักษณะที่แสดงให้เห็นถึงความเหมือนและแตกต่างกันระหว่างบุคคล เช่น บางคนมีบุคลิกภาพที่เปิดเผย บางคนเก็บตัว บางคนเฉยๆเป็นต้น ซึ่งสิ่งที่เป็นอิทธิพลต่อการแสดงออกทางบุคลิกภาพ คือ พันธุกรรม วัฒนธรรม ชนชั้นทางสังคมและความสัมพันธ์ภายในครอบครัว

**2. พฤติกรรมกลุ่ม <group behavior>**

ปัจจุบันการทำงานร่วมกันระหว่างคนต่างยุค คนต่างชาติ คนต่างวัฒนธรรมเป็นเรื่องที่สำคัญจึงเกิดเป็นพฤติกรรมกลุ่มขึ้นมาซึ่งกลุ่มเป็นการเกิดขึ้นระหว่างบุคคลตั้งแต่ 2 คนขึ้นไปบุคคลแต่ละกลุ่มมีอิทธิพลต่อกัน กลุ่มจะได้รับความพึงพอใจหรือไม่ขึ้นกับการกระทำร่วมกัน เช่น

♥ ความจริงการมีส่วนร่วมของแต่ละบุคคลมีความสำคัญต่อความสำเร็จของกลุ่ม

(ทฤษฎี : การมีส่วนร่วมมีความสำคัญกว่าการทำงานคนเดียว)

♥ ความจริงบางครั้งพรสวรรค์และอัตตาของบุคคลที่มีประสิทธิภาพจะลดประสิทธิภาพโดยรวมของกลุ่มเนื่องจากความขัดแย้งภายในที่เกิดขึ้น

(ทฤษฎี : กลุ่มที่ประกอบด้วยบุคคลที่มีประสิทธิภาพสูงจะทำให้กลุ่มมีประสิทธิภาพสูงขึ้นโดยอัตโนมัติ)

♥ ความจริงหลายกลุ่มสามารถทำงานได้อย่างรวดเร็วและความสัมพันธ์ระหว่างบุคคลของในกลุ่มจะดีขึ้นจากการทำงานในเวลาที่กำหนด

(ทฤษฎี : ช่วงเวลาในการจำกัดของการทำงานทำให้กลุ่มมีความสัมพันธ์ที่ดีขึ้น)

♥ ความจริงบางครั้งความเห็นเป็นเอกฉันท์ของกลุ่มทำงานได้จะดีที่สุดแต่บ่อยๆหนึ่งหรือสองสมาชิกจะเป็นผู้นำและทุกคนตามมา

(ทฤษฎี : การตัดสินใจโดยกลุ่มจะดีที่สุดและกลุ่มจะมีประสิทธิภาพ)

♥ ความจริงถึงแม้ว่ากลุ่มนี้จะมีความรับผิดชอบในทางทฤษฎีแต่ในทางปฏิบัติทุกคนมีหน้าที่รับผิดชอบในแต่ละด้านและได้รับการประเมินความสามารถของแต่ละบุคคลในการปฏิบัติตามข้อผูกพันเหล่านั้น

(ทฤษฎี : ความรับผิดชอบของกลุ่ม คือ ความรับผิดชอบของทุกคนในทุกอย่างของการทำงาน)

♥ ความจริงทุกคนในกลุ่มมีค่าเท่ากันแต่บางคนก็มีค่ามากกว่าคนอื่นๆตามที่กำหนดโดยปัจจัยต่างๆเช่น ความสามารถ การมีส่วนร่วม บุคลิกภาพ

(ทฤษฎี : ในกลุ่มต้องไม่มีผู้นำหรือผู้ตามทุกคนเท่าเทียมกัน)

**3. มนุษยสัมพันธ์กับความท้าทายในอนาคต**

ผู้นำในอนาคตต้องยอมรับบในการเปลี่ยนแปลงของธุรกิจโลกที่รวดเร็วไม่ว่าจะเป็นการเปลี่ยนแปลงทางด้านกายภาพ ชีวภาพ โครงสร้างนาโน นวัตกรรมใหม่ๆ ต่างๆ ที่ไม่คาดคิด

ดังนั้นการทำงานในรูปแบบใหม่ๆก็จะเกิดขึ้น

♥ เครื่องมือในการสื่อสาร เช่น Facebook, Smart Phone จะทำให้การทำงานง่ายดายและรวดเร็ว

♥ โครงสร้างแรงงาน จำนวนคงานจะลดลงและไม่ต้องทำงานที่เป็นอันตราย

♥ ธุรกิจจะเข้าถึงเด็กในระดับอนุบาลการศึกษากับการทำงานจะเชื่อมโยงจนถึงเด็กอนุบาลและต่อเนื่องถึงระดับมัธยมศึกษา

♥ การทำงานจะประกอบด้วยบุคคลหลากหลายชาติมากขึ้น

♥ การทำงานจะไม่มีช่วงเวลาปิดเลย (24ชม. / 7 วัน)

♥ ปัญญาประดิษฐ์หรือ AI <Artificial Intelligence> จะเข้ามาแทนที่สมองของมนุษย์มากขึ้น

♥ นายจ้างที่ไม่สนใจในความไม่พอใจของลูกจ้างจะมีผลต่อการผลิตที่ต้องลดลงเพราะจะทำให้พนักงานที่มีฝีมือลาออกไปยังบริษัทที่ให้ค่าตอบแทนที่สูงกว่า

♥ การออกแบบที่ทำงานจะลดโต๊ะที่เป็นส่วนบุคคลลงเป็นโต๊ะทำงานที่เป็นทีมงานมากขึ้น

♥ บริษัทต้องวางแผนการเกษียณอายุของพนักงานที่เก่งและฉลาดที่สุดในองค์กร

♥ การทำงานที่บ้านจะเริ่มมีมากขึ้นโดยสามารถติดต่อกันได้ทางเทคโนโลยี

จากการสำรวจของ Human resource professionals พบว่าร้อยละ 40 มีความรู้สึกว่าบริษัทของตนเองไม่ประสบความสำเร็จเนื่องจากความไม่ร่วมมือกันระหว่างคน 2 ยุค (คนรุ่นใหญ่กับคนรุ่นเก่า) ซึ่งองค์กรต้องพิจารณากลยุทธ์ต่างๆดังนี้

1. การให้ความรู้แก่พนักงานในแต่ละกลุ่มอายุที่แตกต่างกันในสิ่งที่แต่ละคนมีส่วนร่วมในสภาพแวดล้อมเดียวกันในการทำงานและเป้าหมายเดียวกันขององค์กร

2. สร้างแรงจูงใจให้คนรุ่นเก่าได้รับทักษะใหม่ๆ

3. ช่วยให้พนักงานทุกเพศทุกวัยตระหนักถึงทักษะที่สามารถถ่ายทอดได้และแสวงหาโอกาศและความรู้ในที่อื่นๆ

4. ในองค์กรควรมีหน่วยหรือโปรแกรมให้คำปรึกษากับพนักงานในการทำงาน

5. จัดเตรียมพนักงานทุกเพษทุกวัยไปยังเครือข่ายข้ามรุ่นสร้างการเชื่อมต่อภายในและภายนอก

**มนุษยสัมพันธ์ในสื่อทางสังคม**

มนุษยสัมพันธ์มีความจำเป็นจะต้องใช้ในทุกสาขาอาชีพในสังคมเพราะว่ามนุษย์จะทำการทำงานสิ่งใดล้วนแล้วต้องอาศัยมนุษยสัมพันธ์เป็นองค์ประกอบในการนำไปสู้ความเข้าใจและมีผลไปถึงความร่วมมือด้วยแต่ในปัจจุบันรูปแบบความสัมพันธ์ได้เปลี่ยนแปลงไปทั้งนี้เกิดจากความก้าวหน้าของเทคโนโลยีการสื่อสาร

คำว่า “Social Network” ซึ่งหมายถึงเครือข่ายทางสังคมออนไลน์ได้เข้ามามีบทบาทในเรื่องของความสัมพันธ์ระหว่างกันมากขึ้นโดยเครือข่ายสังคมออนไลน์เป็นการใช้เทคโนโลยีเข้ามาให้บริการเชื่อมโยงคนหลายๆคนจากหลายพื้นที่เข้ามาติดต่อกันได้อย่างรวดเร็วโดยผ่านระบบอินเตอร์เน็ต

สังคมปัจจุบันเราสามารถพูดคุยติดต่อแสดงตัวตน แสดงผล ส่งข่าวสาร ทักทายบุคคลต่างๆได้โดยผ่านเครือข่ายเหล่านี้ได้อย่างกว้างขวางและรวดเร็ว การติดต่อผ่านเครือข่ายเหล่านี้ทำให้รูปแบบความสัมพันธ์ของคนในสังคมได้เปลี่ยนไป ความสัมพันธ์ของคนในยุคนี้อาจไม่จำเป็นต้องพบหน้ากันจริงๆเหมือนการติดต่อพูดคุยในยุคก่อน เทคโนโลยีการสื่อสารมีสื่อเข้ามาแทนการสื่อสารแบบเผชิญหน้าจริง เราจะเห็นคนในสังคมปัจจุบันเริ่มห่างเหินในส่วนของพฤติกรรมและปฏิกิริยาที่เป็นมนุษยสัมพันธ์เราจะเห็นคนในสังคมใช้โทรศัพท์มือถือมากขึ้น โพสต์ข้อความหรือภาพลงในสื่อสังคม <Social Media> หรือสื่อสังคมมากขึ้นจนกลายเป็นสังคมในสื่อนั้นหลายๆคนก้มหน้าสนใจจแต่ความเคลื่อนไหวบนหน้าจอมือถือมากกว่าสนใจคนรอบข้างดูเหมือนว่าแต่ละคนมีโอกาสส่วนตัวของตนเอง การพูดคุยการพบกันระหว่างคนเปลี่ยนแปลงไปและน้อยลงมีการพูดคุยแบบการเขียนข้อความส่งผ่านสื่อเข้ามาแทนการพูดคุยด้วยปากสิ่งเหล่านี้ได้ทำให้การพบเห็นการเผชิญหน้าของการพูดคุย การที่จะแสดงอารมณ์ การรับรู้ระหว่างกันหายไปเนื่องจากขาดมนุษยสัมพันธ์แบบการเผชิญหน้าและการสนทนาแบบต่อหน้า

**บทบาทและความหมายของสื่อสังคม <Social Media> และสื่อสังคมออนไลน์ <Social Network>**

สำนักราชบัณฑิตยสถาน (2554) ได้บัญญัติคำว่า “Social Media” ไว้ว่า “สื่อสังคม หมายถึง สื่ออิเล็กทรอนิกส์ซึ่งเป็นสื่อกลาง” ที่ให้บุคคลทั่วไปมีส่วนร่วมสร้างและแลกเปลี่ยนความคิดเห็นต่างๆผ่านอินเตอร์เน็ตได้สื่อเหล่านี้เป็นของบริษัทต่างๆที่ให้บริการผ่านเว็บไซต์ของตน เช่น Facebook, Instagram, Twitter, Wikipedia เป็นต้นหรือหมายถึงสื่อสังคมออนไลน์ซึ่งหมายถึงสื่อที่ใช้ในการสื่อสาร เช่น บทความที่คนเขียนขึ้นมา ภาพวิดีโอที่มีการอัพโหลดขึ้นไป ส่วนคำว่า “Social Network” หรือสื่อออนไลน์เป็นเครือข่ายที่คนมารวมกันสามารถส่งข้อมูลข่าวสารโดยสื่อสังคมออนไลน์ <Social Network ที่มีการใช้กันมากที่สุดในปัจจุบัน คือ Facebook>

สื่อสังคม <Social Media> เป็นสิ่งที่มีอิทธิผลและทรงพลังมากที่สุดในยุคปัจจุบันเพราะสามารถเข้าถึงคนเป็นจำนวนมากกว้างขวางและรวดเร็วดูเหมือนว่าจะเข้ามาแทนที่สื่อตัวบุคคลมากขึ้น การใช้มนุษยสัมพันธ์การพูดคุย การเผชิญหน้าโดยตรงเริ่มลดลงพร้อมกับการที่คนจะได้เรียนรู้อารมณ์ความรู้สึกจากการได้เผชิญหน้ากันค่อยๆลดลงเช่นกัน

สรุปได้ว่าสื่อสังคม <Social Media> คือ การสื่อสารด้วยสื่อดิจิทัลหรือการใช้ซอฟต์แวร์ในระบบเว็บไซต์บนอินเทอร์เน็ตซึ่งเป็นเครื่องมือปฏิบัติการโดยมีผู้จัดทำขึ้นเพื่อผู้สื่อสารต้องการส่งเรื่องราวของตนเอง เช่น ภาพของเหตุการณ์ ข้อความ ภาพวิดีโอไปให้เพื่อเป็นการแข่งขันให้กับผู้อื่นในโลกออนไลน์ภายใต้เครือข่ายของตนได้เป็นการใช้ประโยชน์ร่วมกันได้อย่างรวดเร็วและมีประสิทธิภาพ

**ปัญหามนุษยสัมพันธ์การเปลี่ยนแปลงของเทคโนโลยีการสื่อสาร**

โลกของภาคเทคโนโลยีปัจจุบันเปลี่ยนแปลงไปอย่างรวดเร็ว การสื่อสารและการติดตามรับฟังข่าวสารต่างๆเป็นไปอย่างรวดเร็วโดยเฉพาะสื่อสังคมออนไลน์เรามักจะเรียกกันว่า Social Network สื่อต่างๆถูกเผยแพร่ไปอย่างรวดเร็วทันทีทันใด ลักษณะการใช้สื่อสังคมออนไลน์ <Social Network> มีทั้งข้อดีและข้อเสียเมื่อนำมาใช้ในชีวิตประจำวันมากขึ้น

**ข้อดี** หากเราใช้เทคโนโลยีเหล่านี้ในทางที่จะช่วยเราได้มากขึ้นในการเรียน การแสวงหา ความรู้ หาข้อมูล การทำธุรกิจ ข้อมูลในการป้องกันต่างๆ ข้อมูลเหล่านี้ถูกส่งมาหรือส่งออกไปอย่างรวดเร็วเพียงปลายนิ้วของเราสัมผัสอุปกรณ์บนเครื่องเหล่านั้น เช่น คอมพิวเตอร์ โทรศัพท์มือถือหรือสมาร์ทโฟน <Smart phone> เป็นต้น

ซึ่งถ้าหากเราใช้อย่างมีประโยชน์แล้วสิ่งเหล่านี้จะช่วยให้เราเข้าถึงข้อมูลและสิ่งที่เราต้องการค้นหาได้อย่างรวดเร็ว เช่น นักศึกษาต้องการข้อมูลในการทำรายงานหาคำตอบของโจทย์จากวิชาต่างๆที่เราศึกษาอยู่ที่ไม่ใช่เรื่องยากเย็น นักศึกษาอาจส่งรายงานหรือการบ้านผ่าน FB <Facebook>,E-Mail ได้โดยไม่ต้องเสียเวลากับการใช้การพิมพ์ลงในกระดาษแล้วส่งไปยังผู้สอน หากในโลกของธุรกิจในบางอย่างสามารถหารายได้จากอินเทอร์เน็ตด้วยการนำเสนอข้อมูลการซื้อขายผ่านสื่อได้สำหรับประชาชนทั่วไปสามารถเข้าถึงเหตุการณ์ต่างๆได้อย่างรวดเร็วในลักษณะที่เรียกว่า Real time ฯลฯ

**ข้อเสีย** ในทางกลับกันหากเราใช้สิ่งเหล่านี้ไม่ถูกต้องหรือใช้ผิด สิ่งที่เป็นโทษจะตามมาอย่างรวดเร็วเช่นเดียวกัน เช่น การแชร์ข้อมูล ภาพ เสียง ฯลฯ โดนรู้เท่าไม่ถึงการณ์อาจจะก่อให้เกิดการฉ้อโกง การหลอกลวง การเสียความเป็นส่วนตัว เสียสุขภาพ เสียง รอยยิ้มที่คนเราจะต้องสื่อถึงกันและกันโดยตรงกลายเป็นการสื่อสาร รอยยิ้ม คำทักทายใยสถานะของ social network ซึ่งสำคัญที่สุดคือเสียความมีมนุษยสัมพันธ์ ความรู้สึกที่ควรจะถ่ายทอดออกมาจากกิริยาท่าทาง การใช้คำพูดต่อกันโดยตรงที่เราเรียกว่าการสื่อสารโดยตรง <Face to face communication> การที่เราใช้สื่ออื่นแทน เช่น โทรศัพท์ อินเทอร์เน็ตและในปัจจุบันการใช้สิ่งเหล่านี้กลายเป็นสิ่งเสพติดที่อาจจะอันตรายร้ายแรงกว่าสิ่งเสพติดอื่นๆเสียอีกเพราะว่ามันมีผลต่อพฤติกรรมของมนุษย์ที่ซึมซับเข้าไปภายในตัวเราอย่างไม่รู้ตัว

พฤติกรรมการติดเครื่องมือสื่อสารเกิดขึ้นได้ทุกเพศทุกวัย การก้มหน้าก้มตาอยู่กับโทรศัพท์มือถือหรือแท็บเล็ตใช้เวลาอยู่กับสื่อสังคมหรือ social media หลุดออกมาจากสภาพแวดล้อมภายนอกกลายเป็นวลีเชิงเหน็บแนมว่า “สังคมก้มหน้า”

จากผลการวิจัยของ insight express บริษัทผู้วิจัยในประเทศสหรัฐอเมริกาได้ศึกษาพฤติกรรมของการใช้โทรศัพท์สมาร์ทโฟนในปัจจุบัน ผลการวิจัยที่น่าสนใจและน่ากังวลอย่างมากโดยพบว่าคนไทยติดสมาร์ทโฟน สมาร์ทโฟนได้เข้ามามีบทบาทอย่างยิ่งในชีวิตประจำวันเราอ่านมันแทนหนังสือพิมพ์รายวันสามารถเช็คอีเมลหรือติดตามความเคลื่อนไหวของเพื่อนและตารางนักแสดงผ่านสื่อสังคมออนไลน์ <social network> พฤติกรรมเหล่านี้แทบจะเป็นกิจวัตรประจำวันที่แม้แต่คนไทยก็ขาดไม่ได้แล้ว พฤติกรรมการใช้สมาร์ทโฟนในปัจจุบันนี้ถูกสำรวจโดย insight express บริษัทผู้วิจัยในสหรัฐอเมริกาซึ่งได้รับการว่าจ้างจากบริษัท Cisco เพื่อเก็บข้อมูลโดยสำรวจจากแหล่งข้อมูลต่อไปนี้

1. การสำรวจความคิดเห็นจากนักศึกษาและคนทำงานตั้งแต่อายุ 18 – 30 ปี

2. การสำรวจความคิดเห็นของบุคลากรฝ่านไอทีในภาคอุตสาหกรรมต่างๆรวมทั้งสิ้น 3,600 คนใน 18 ประเทศรวมทั้งไทนด้วย

ผลการสำรวจในต่างประเทศชี้ว่าวัยรุ่นยุคใหม่หรือที่เรียกว่า Gen Y การใช้โทรศัพท์มือถือเพื่ออัพเดตข้อมูลข่าวสารต่างๆใน E-mail ข้อความใน social network ก่อนลุกขึ้นจากเตียงสูงขึ้นถึง 90% ในขณะเดียวกันประเทศก็สูงถึง 98% โดยถามความเห็นของวัยรุ่นส่วนหนึ่งระบุว่าหากไม่ได้สมาร์ทโฟนก็เหมือนกับว่า “รู้สึกกระวนกกระวาย สับสนมีอะไรบางอย่างหายไปจิกชีวิต” จากผลการสำรวจพบว่า

♥ วัยรุ่นไทย 9 ใน 10 คน ระบุว่าใน 1 วัน พวกเขาเข้าใช้สมาร์ทโฟนนับครั้งไม่ถ้วน

♥ 9% ของผู้ตอบแบบสอบถาม ”รู้สึกกระวนกระวายเหมือนมีอะไรบางอย่างขาดหายไป” หากไม่ได้เช็กสมาร์ทโฟน

♥ 100% ของผู้ตอบแบบสอบถามเช็กสมาร์ทโฟนบนเตียงนอน

♥ 1 ใน 3 ของผู้ตอบแบบสอบถามใช้สมาร์ทโฟนในห้องน้ำ

♥ 98% ของผู้ตอบแบบสอบถามใช้สมาร์ทโฟนเพื่อส่งข้อความ เช็กอีเมลหรือ social network ก่อนและหลังรับประทานอาหาร

♥ 100% ของวัยรุ่นชี้ว่าแอปพลิเคชันในมือถือมีความสำคัญต่อการใช้ชีวิต

♥ 98% ของผู้ตอบแบบสอบถามระบุว่าตนเองใช้เวลาในการติดต่อเพื่อนผ่านโลกออนไลน์มากกว่าพูดคุยกันเป็นส่วนตัว

♥ 9 ใน 10 ของวัยรุ่นที่ตอบแบบสอบถามสั่งซื้อของออนไลน์

♥ 87% ของผู้ตอบแบบสอบถามออนไลน์ Facebook ตลอดเวลา

♥ 97% ของผู้ตอบแบบสอบถามอัพเดทสถานะ Facebook อย่างน้อยวันละ 1 ครั้ง

จะเห็นได้ว่าผลกระทบจากการสำรวจนี้ไม่น่าเชื่อว่าอัตราการใช้สมาร์ทโฟนของคนไทยจะสูงขนาดนี้โดยเฉพาะอย่างยิ่งการใช้สมาร์ทโฟนเพื่อเช็กข่าวสาร การเปิดหน้าการเล่น Instagram เป็นต้น

เราจะเห็นได้ว่าการสื่อสารโดยตรงการใช้มนุษยสัมพันธ์ระหว่างกันของคนเริ่มน้อยลงไป ทุกวันนี้เราจะเห็นว่าไม่ว่าจะรับประทานอาหารก่อนและหลังการทำกิจกรรมต่างๆหรือก่อนเข้านอน สมาร์ทโฟนล้วนแล้วแต่ติดอยูในมือแทบทุกครั้งเรียกว่าเป็นภาพที่เราชินตาไปแล้วอย่างไรก็ตาม การใช้สมาร์ทโฟนหากเราใช้ในทางที่ถูกและพอควรก็สามารถสร้างประโยชน์ให้เราได้อย่างมากแต่หากใช้มากเกินไปหรือใช้จนแทบจะละสายตาจากมันไม่ได้ก็อาจเป็นโทษอย่างมหันต์ก็ได้

กล่าวโดยสรุปแล้วปัญหานี้คือปัญหาใหญ่ในปัจจุบันที่มีส่วนทำให้ความสัมพันธ์ของมนุษย์ตามหลักมนุษยสัมพันธ์ซึ่งส่งผลให้ความสัมพันธ์ระหว่างบุคคลต่อบุคคลน้อยลงไปอย่างมากและเป็นปัญหาที่จะนำไปสู่การทำลายสุขภาพทางอารมณ์ สุขภาพจิต สุตภาวะ สังคม เศรษฐกิจเป็นปัญหาสังคมที่สังคมต้องช่วยกันดูแลแก้ไขต่อไป

**มนุษยสัมพันธ์ในการสร้างการมีส่วนร่วม**

ขณะที่โลกปัจจุบันมีเทคโนโลยีในการสื่อสารที่กว่างไกลแต่มักพบปัญหาในการรับรู้ข้อมูลข่าวสารผ่านเทคโนโลยีเหล่านั้นในลักษณะความขัดแย้งของผู้คนที่เกิดขึ้นอยู่เนื่องๆเป็นเหตุให้ขากความร่วมมือร่วมใจและความสามัคคีในการทำกิจกรรใดๆตามมาทั้งที่การอยู่ร่วมกันในสังคมจะขาดการมีส่วนร่วมไปไม่ได้และเครื่องมือสำคัญที่ก่อให้เกิดการมีส่วนร่วมของคนในสังคมคือการใช้หลักมนุษยสัมพันธ์

ดังเช่นการอยู่ร่วมกันในประเทศไทย ประชาชนไทยย่อมมีการแสดงออกถึงการมส่วนร่วมเพื่อพัฒนาชาติบ้านเมือง เช่น การมีส่วนร่วมในการเลือกตั้งตามสิทธิและหน้าที่ของพลเมืองในประเทศ การมีส่วนร่วมมรการปกป้องทรัพยากรของชาติ การสีส่วนร่วมอนุรักษ์และฟื้นฟูวัฒนธรรมอันดีงามของไทยเป็นต้น

การมีส่วนร่วมนี้อาจอธิบายความหมายได้ในส่วนแคบว่า คือ การมีส่วนช่วยเหลือของประชาชนต่อโครงการหรือกิจกรรมสาธารณะใดๆที่จะส่งผลต่อการพัฒนาประเทศโดยความสมัครใจแต่ไม่ได้หวังว่าจะให้ประชาชนเปลี่ยนแปลงหรือวิจารณ์เนื้อหาของโครงการหรือกิจกรรมนั้นและความหมายในส่วนกว้างคือการทำให้ประชาชนในท้องถิ่นกระตือรือร้นต่อการรับรู้และให้ความร่วมมือตอบสนองต่อโครงการพัฒนา ขณะเดียวกันก็สนับสนุนความคิดริเริ่มของคนมนท้องถิ่นด้วยจึงกล่าวได้ว่าการมีส่วนร่วมของประชาชน หมายถึง การพัฒนาหรือแก้ปัญหาเพื่อประโยชน์แก่ชุมชนโดยกระบวนการรวมพลังประชาชนเข้ากับองค์กรภาครัฐหรือภาคเอกชน

การมีส่วนร่วมนับเป็นกระบวนการที่ก่อให้เกิดความคิดที่หลากหลายโดยจะเกิดการมีส่วนร่วมนั้นต้องคิดคำนึกถึงหลักการพื้นฐานของการมีส่วนร่วมและการใช้มนุษยสัมพันธ์เพื่อให้เกิดการมีส่วนร่วมในทิศทางที่ดีดังนี้

1. แม้ว่าเทคโนโลยีที่จะนำมาใช้มีความสำคัญแต่มนุษย์มีความสำคัญกว่าการใช้เทคโนโลยีต้องมีมนุษย์มาร่วมคิด ร่วมรับรู้หรือเข้าใจอย่างเพียงพอไม่นำไปใช้ในทางทำลายสิ่งแวดล้อมหรือทำลายกันเองแต่นำมาใช้ก่อให้เกิดประโยชน์ เช่น การร่วมกันสร้างเตาเผาขยะในชุมชน การนำภูมิปัญญาชาวบ้านด้านการสังเกตการเปลี่ยนแปลงของฤดูกาลมาต่อยอดพัฒนาวางแผนการเพาะปลูกพืชตามฤดูกาลเป็นการสร้างความมีส่วนร่วมจากฐานของคนในชุมชนโดยนำเทคโนโลยีมาผสมผสานจึงต้องอาศัยมนุษยสัมพันธ์เป็นสิ่งสานต่อด้วยการพูดคุยแลกเปลี่ยนข้อมูลความรู้ทำความเข้าใจตกลงร่วมกันและนำไปใช้ร่วมกัน

2. มนุษย์มีความเท่าเทียมกันและมีศักดิ์ศรีแต่มีความคิดต่างกันได้ เช่น บางคนว่าการสร้างความเจริญทางวัตถุ เช่น การตัดถนนสร้างตลาดเพื่อการท่องเที่ยวในชุมชนเป็นสิ่งที่ดีแต่บางคนอาจเห็นว่าจะนำมาซึ่งการเปลี่ยนแปลงวิถีชีวิตมีผู้คนจากต่างถิ่นเข้ามามากขึ้นก่อให้เกิดความไม่สงบสุขดังเดิมเช่นนี้ ควรใช้หลักมนุษยสัมพันธ์ในการรับฟังความคิดเห็นของผู้อื่นที่คิดต่างโดยเอาใจเขามาใส่ใจเราใช้การเจรจาเหมาะสมเพื่อให้เกิดความคล้อยตามหรือเห็นด้วยโดยใช้ความฉลาดทางอารมณ์คือวางใจเป็นกลางไม่เอาแต่อารมณ์ในฝ่ายตนรับฟังและคิกวิเคราะห์เพื่อหาเหตุผลมาโน้มน้าวใจในฝ่ายที่คิดแตกต่างได้แต่ไม่ใช่การยืนกรายในเหตุผลของตนจนเกิดการทะเลาะขัดแย้งกัน

3. ความชั่วความดีของทุกคนเกิดจากการกระทำของบุคคลนั้นๆ ดังนั้นการบรอหารจัดการคนจะเกิดขึ้นได้โดยการใช้มนุษยสัมพันธ์ด้านความสามารถในการพูดคุยเจรจา รู้จักสังเกตพฤติกรรม ทำความเข้าใจผู้อื่นว่าผลที่เกิดขึ้นมาจาการกรำของเราจะสามารถเลือกคนให้เหมาะกับงานหรือความรับผิดชอบและขอบเขตที่เหมาะสมในการมีส่วนร่วมต่างๆได้

4. คนในท้องถิ่นต่างๆย่อมมีภูมิปัญญาที่สอดคล้องกับวิถีชีวิตในท้องถิ่นนั้น เช่น ความเชื่อมในเรื่องโชคลางในบางท้องถิ่นมีการประกอบพิธีกรรมเพื่อตอบสนองต่อความเชื่อเหล่านั้นหากเราไม่เชื่อก็ไม่ควรลบหลู่และหากต้องการให้เกิดการมีส่วนร่วมต้องศึกษาให้เข้าใจถึงที่มาของความเชื่อซึ่งมีการเปลี่ยนแปลงเกี่ยวกับความเชื่อที่สั่งสมมานานเป็นเรื่องที่ต้องค่อยๆปรับเปลี่ยน

5. การมีส่วนร่วมจะเกิดขึ้นได้โดยอาศัยความแตกต่างกันของกันนำมาใช้เกิดประโยชน์ในมุมมองมที่ก่อให้เกิดผลดีต่อส่วนร่วมไม่ใช่ตามใจใดฝ่ายหนึ่งควรจะเป็นการมองความแตกต่างอย่างสร้างสรรค์ เช่น การมีส่วนร่วมจัดงานประเพณีของหมู่บ้าน ฝ่ายหนึ่งอาจชอบที่จะเปิดเพลงร่วมสมัยเพื่อเป็นการดึงดูดให้คนสนใจกิจกรรมในงานอีกฝ่ายต้องการเปิดเพลงพื้นบ้านเพื่อดำรงรักษาเอกลักษณ์ตามประเพณีแต่โบราณไว้ ดังนั้นอาจสร้างสรรค์ให้เป็นการผสมผสานเพลงทั้ง 2 แบบเข้าด้วยกันเพื่อให้เกิดความแปลกใหม่และน่าสนใจมากขึ้น

6. มนุษย์มีความสามารถพัฒนาชีวิตความเป็นอยู่ของตนให้ดีได้ ถ้าได้รัยโอกาสที่จะร่วมคิด ร่วมเข้าใจ ร่วมจัดการรวมถึงการใช้เทคโนโลยีอย่างเหมาะสม เช่น การที่คนบางกลุ่มปฏิเสธการใช้เทคโนโลยีในการโอนเงินผ่านโทรศัพท์มือถืออย่างสิ้นเชิงโดยคิดว่าเป็นสิ่งที่ยุ่งยากและไม่ปลอดภัยขณะที่คนอีกกลุ่มต้องการใช้วิธีการโอนเงินนี้กับระบบสหกรณ์ของหมู่บ้าน การปฏิเสธของคนกลุ่มหนึ่งอาจเนื่องมาจากระดับความเข้าใจในการใช้เทคโนโลยีนั้นว่าเข้าใจได้อย่างถูกต้องหรือไม่เพียงใดต้องมีวิธีการปรับความเข้าใจให้อยู่ในระดับที่แต่ละฝ่ายยอมรับได้ สิ่งสำคัญคือต้องให้ทุกฝ่ายได้รับโอกาสที่จะเข้าใจและยอมรับในสิ่งที่เหมาะสมกับตน

ดังนั้นจึงควรใช้มนุษยสัมพันธ์ในการเจรจาและการแก้ไขปัญหาที่ซับซ้อนในกรณีที่เกิดจากการใช้วิธีการโอนเงินผ่านโทรศัพท์มือถือซึ้งฝ่านที่ปฏิเสธอาจมีระดับความเข้าใจน้อยต่อการใช้งานให้ราบรื่นอย่างไรก็ตามทุกคนควรมีการปรับเปลี่ยนความคิดให้เหมาะสมตามสถานการณ์ที่เปลี่ยนแปลงไปด้วย

7. ใช้การมีส่วนร่วมในหลายรูปแบบ เช่น

♥ รูปแบบการมีส่วนร่วมโดยตรงด้วยตนเอง คือ มีส่วนร่วมโดยตัวบุคคลแต่ละคน เช่น การรำในพิธีเปิดงานกีฬาประจำจังหวัดคนที่มีความสามารถในการรำรำสวยและวางตัวฝึกซ้อมกันมาตลอดจึงจะสามารถทำกิจกรรมนี้ได้

♥ รูปแบบที่ประชาชนก่อตั้งองค์กรขึ้นมามีส่วนร่วมเพื่อกลุ่มคนที่สนใจในเรื่องเดียวกันและอยู่ในละแวกใกล้เคียงหรือสะดวกในการทำกิจกรรมร่วมกัน เช่น ชมรมอนุรักษ์นกดอยสุเทพ

♥ รูปแบบที่ให้ตัวแทนมามีส่วนร่วมซึ่งย่อมขึ้นกับบริบทของแต่ละพื้นที่และลักษณะของกิจกรรมที่จัดขึ้นเพื่อการมีส่วนร่วม เช่น เป็นตัวแทนของมหาวิทยาลัยไปแข่งขันกีฬามหาวิทยาลัยในประเภทต่างๆ

8. การเพิ่มขึ้นของการมีส่วนร่วมจะเกิดขึ้นได้เมื่อมีสภาพที่เหมาะสมต่อไปนี้

♥ ประชาชนในท้องถิ่นได้รู้สึกว่าการมีส่วนร่วมนั้นเป็นไปโดยธรรมชาติ

♥ การมีส่วนร่วมนั้นทำให้ทุกคนได้รับความเสมอภาคและความจริงใจให้เข้ามีส่วนร่วมและมีความเหมาะสมกับความรู้ความสามารถของผู้เข้ามีส่วนร่วม

♥ เพื่อให้ผู้มีส่วนร่วมได้รับข้อมูลอย่างถูกต้องและสมบูรณ์ควรใช้การสื่อสาร 2 ทางซึ่งทำให้ได้รับทราบข้อมูล ได้ร่วมคิด ร่วมตัดสินใจในโครงการหรือกิจกรรมนั้นๆตั้งแต่เริ่มต้นช่วยส่งเสริมใหเกิดการมีส่วนร่วมมากยิ่งขึ้น

♥ ประชาชนมีความเต็มใจเข้ามามีส่วนร่วมตลอดจนมีทัศนคติที่ดีต่อเจ้าหน้าที่โครงการรวมถึงผู้มีส่วนเกี่ยวข้องต่อโครงการนั้นๆ

♥ การมีส่วนร่วมนั้นต้องไม่ทำให้ประชาชนเสียค่าใช้จ่ายมากเกินกว่าผลตอบแทนที่เขาประเมินว่าจะได้รับ

♥ การมีส่วนร่วมในโครงการหรือกิจกรรมนั้นต้องไม่กระทบต่อสถานภาพทางสังคมและการทำงานตามหน้าที่ของผู้เข้ามามีส่วนร่วม

♥ ระหว่างผู้รับผิดชอบโครงการกับผู้มีส่วนเกี่ยวข้องมีวิธีการแลกเปลี่ยนข่าวสารกันเป็นอย่างดี

จะเห็นได้ว่ามนุษยสัมพันธ์ที่ดีมีบทบาทต่อการมีส่วนร่วมของประชาชนในการเข้าร่วมกิจกรรมต่างๆอย่างมากเครื่องมือสำคัญในการสร้างมนุษยสัมพันธ์ที่ดีคือการสื่อสารที่ดี การสื่อสารด้วยวาจาแบบเผชิญหน้ากันนอกจากคำพูดแล้วปฏิกิริยาและอวัยวะต่างๆของร่างกายก็มีส่วนเกี่ยวข้องในการสื่อสารด้วย การแสดงออกของสีหน้าท่าทาง การสบตา การใช้มือ การเว้นระยะห่างระหว่างคู่สนทนาตลอดจนการสัมผัสกันนอกจากนี้อาจใช้การสื่อสารด้วยรูปด้วยรูปหรือภาพต่างๆ เช่น ภาพลายเส้น ป้ายประกาศ ภายถ่ายเป็นต้น รวมถึงอุปกรณ์โสตทัศนศึกษา เช่น โทรทัศน์ วงจรปิด ภาพยนตร์เพื่อชักจูงใจให้คล้อยตามและสร้างการมีส่วนร่วมได้ดียิ่งขึ้นโดยในบริบทของการพัฒนาชุมชนเพื่อการสื่อสารแบบมีส่วนร่วมเกี่ยวข้องกับหลักกการสำคัญ 7 ประการ

→ ความหลากหลายของผู้เข้าร่วม

ส่งผลให้เสียงของประชาชนมีความหลากหลายมากขึ้นและสะท้อนความต้องการต่างๆร่วมกันได้อย่างชัดเจน ทำให้การพัฒนาต่างๆเป็นไปในทิศทางที่เหมาะสมและยังส่งผลต่อความรู้สึกของบุคคลที่เกี่ยวข้องในด้านต่างๆ ได้แก่ ความภาคภูมิใจในการมีส่วนร่วมของจนตลอดจนการอุทิศแรงกายแรงใจในการดำเนินกิจกรรมการมีส่วนร่วมนั้นอย่างเต็มใจเต็มความสามารถที่มี เช่น การประชาสัมพันธ์การจัดกิจกรรมโครงการปล่อยวัวแดงคืนป่าธรรมชาติครั้งแรกของโลกที่กาญจนบุรีเป็นกิจกรรมการมีส่วนร่วมที่เน้นความภาคภูมิใจของคนจังหวัดกาญจนบุรีต่อการเข้าร่วมโครงการ

→ การเข้าถึงสื่อ

มักจะนำไปสู้การที่ผู้เกี่ยวข้องได้พัฒนาความรู้สึกผูกพันกับประเด็นปัญหาเกิดความตระหนักร่วม ความรู้สึกร่วมเป็นเจ้าของและเป็นการถ่วงดุลอำนาจกับกลุ่มผลประโยชน์ตลอดจนการเพิ่มอำนาจและความเสมอภาคให้กับประชาชน เช่น โครงการปล่อยวัวแดงคืนป่าธรรมชาติครั้งแรกของโลกที่กาญจนบุรีใช้การประชาสัมพันธ์หลายรูปแบบทั้งผ่านกลุ่มไลน์ Facebook การบอกต่อ การจัดประชุม การนำป้ายไวนิลที่ติดตั้งตามหมู่บ้านต่างๆ การแห่รถรณรงค์โดยรอบผ่านหมู่บ้านพื้นที่เป้าหมายที่ล้อมรอบผืนป่าเพื่อให้ประชาชนในทุกระดับได้มีโอกาสเข้าถึงสื่อได้อย่างทั่วถึงกัน

→ ความเชื่อมั่นในศักยภาพของมนุษย์

โดยเฉพาะความเชื่อมั่นว่ามุกคนมีความสามารถเชิงสติปัญญา เช่น การจัดประชุมโครงการปล่อยวัวแดงคืนป่าธรรมชาติครั้งแรกของโลกที่กาญจนบุรีในรอบชุมชนที่เกี่ยวข้องให้โอกาสในการรับรู้ข่าวสารข้อมูลและการเสนอแนะความคิดเห็นอย่างเท่าเทียมกัน

→ ความโดดเด่นของสาร

ประเด็นที่มีเนื้อหาสาระสอดคล้องกับวิถีชีวิตของชุมชนหรือการตอบสนองความต้องการของชุมชนหรือการเป็นประเด็นที่ชุมชนสามารถนำเนื้อหาสาระดังกล่าวไปใช้ประโยชน์ได้ เช่น โครงการปล่อยวัวแดงคืนป่าธรรมชาติครั้งแรกของโลกที่กาญจนบุรีทำให้ประชาชนรู้สึกถึงความภาคภูมิใจในการร่วมกันอนุรักษ์วัวแดงและทราบประโยชน์ของการมีวัวแดงในป่าว่าเป็นส่วนช่วยให้เกิดความสมดุลของระบบนิเวศตามธรรมชาติย่อมส่งผลดีต่อชีวิตความเป็นอยู่ของประชาชนโดยรอบผืนป่าอาทิเช่นผักหวาน เห็ดโคนเก็บขายและบริโภคได้ต่อไป

→ การปรึกษาหารือ

เป็นกระบวนการพูดคุยแลกเปลี่ยนความคิดเห็นซึ่งกันและกันมีการแลกเปลี่ยนข้อมูล มุมมอง ทัศนะต่างๆ เช่น โครงการปล่อยวัวแดงคืนป่าธรรมชาติครั้งแรกของโลกที่กาญจนบุรีมีการดำเนินการอย่างเป็นขั้นตอนเริ่มจากการประชุมหารือระหว่างเจ้าหน้าที่ผู้รับผิดชอบโครงการตัวแทนชาวบ้าน ผู้เชี่ยวชาญด้านสัตว์ป่าเพื่อแลกเปลี่ยนความคิดเห็นและหาข้อตกลงร่วมกัน

→ การสนับสนุน

เป็นการเปิดดอกาสให้ทุกคนมีบทบาทต่างๆ เช่น โครงการปล่อยวัวแดงคืนป่าธรรมชาติครั้งแรกของโลกที่กาญจนบุรีเปิดโอกาสให้มีการจัดตั้งกลุ่มมวลชนจิตอาสาอนุรักษ์วัวแดงขึ้นเพื่อรวมพลังประชาชนในการบอกต่อข้อมูลข่าวสารในการอนุรักษ์และร่วมมือในด้านต่างๆตามความสามารถที่เหมาะสมอาทิเช่น มวลชนที่มีรถยก รถเครนมีส่วนร่วมในการให้บริการยกกล่องใส่วัวแดงเพื่อขนย้ายเข้าสู้ป่าในคอกปรับสภาพก่อนปล่อยทีมสัตวแพทย์ผู้เชี่ยวชาญมีส่วนร่วมในการตรวจสุขภาพและความพร้อมของวัวแดงก่อนปล่อยคืนสู่ธรรมชาติเป็นต้น

→ กระบวนการเชิงประชาธิปไตย

เป็นการกระจายอำนาจไปสู่ประชาชนในระดับชุมชนเป็นการเพิ่มพลังอำนาจให้กับชุมชนปละการฝึกฝนให้ชุมชนเรียนรุ้การจัดการและการพึ่งตนเองจากตัวอย่างโครงการปล่อยวัวแดงคืนป่าธรรมชาติครั้งแรกของโลกที่กาญจนบุรีเป็นตัวอย่างที่ชี้ให้เห็นการมีส่วนร่วมแบบกระจายอำนาจไปสู้ประชาชนโดยอาศัยสื่อที่เหมาะสมและกระบวนกรมีส่วนร่วมที่เหมาะสมกับบุคคลแต่ละกลุ่มเพื่อเข้าสู่เป้าหมายเดียวกันคือการอนุรักษ์วัวแดงให้คงอยู่ซึ่งเป็นสัตว์ป่าสถานภาพเสี่ยงต่อการสูญพันธุ์และไม่เคยพบในพื้นที่ดำเนินโครงการเป็นเวลากว่า 10 ปีให้คงอยู่กับผืนป่าของประเทศไทยสืบไป

จากบริบทของการพัฒนาชุมชนเพื่อการสื่อสารแบบมีส่วนร่วมจะพบว่ามีความสำคัญของมนุษยสัมพันธ์สอดแทรกอยู่ตลอดเวลาทั้งนี้ขั้นตอนในการปฏิบัติการสื่อสารแบบมีส่วนร่วมในงานพัฒนาชุมชนยังชี้ให้เห็นถึงความสำคัญของการใช้มนุษยสัมพันธ์กับการมีส่วนร่วมมากยิ่งขึ้นประกอบด้วย

♦ การสร้างความสัมพันธ์ เช่น การพบปะผู้นำการเข้าร่วมกิจกรรมต่างๆในชุมชน

♦ การสร้างประบวนการปรึกษาหารือกับชุมชน เช่น การประสานงานกับสมาชิกชุมชน การปรึกาหารือ การเลือกใช้สื่อ การออกแบบสื่อ

♦ การร่วมกันพัฒนาปรับปรุงระบบการสื่อสารด้วยการจัดตั้งทีมงาน การเสริมสร้างศักยภาพของทีมงาน การสนับสนุนการปฏิบัติการสื่อสารในพื้นที่อย่างเหมาะสม

♦ การร่วมกันพัฒนาระบบและการดำเนินการประเมินผล เช่น การประสานงานกับสมาชิกชุมชนเพื่อเก็บข้อมูลประเมินผลการดำเนินกิจกรรมในชุมชนนั้น

ทั้งนี้ผลของการสื่อสารแบบมีส่วนร่วมต่อชุมชนจะเกิดได้ทั้งในระดับบุคคลคือนำไปสู่การเปลี่ยนแปลงในเชิงความคิด ความรู้สึกและทักษะต่างๆของสมาชิกชุมชนที่ได้เข้ามามีส่วนร่วมและนำไปสู่ความมั่นใจในการใช้ชีวิตและทำกิจกรรมต่างๆร่วมกับผู้อื่นมากขึ้นเกิดผลในระดับกลุ่มในการแลกเปลี่ยนข้อมูลข่าวสารต่างๆและการพัฒนาเครือข่ายความร่วมมือระหว่างบุคคลเกี่ยวข้องและเกิดผลในระดับชุมชน คือ การเปิดพื้นที่ในการนำเสนอเรื่องราวต่างๆที่เกี่ยวข้องกับชุมชนตลอดจนเป็นการพัฒนาระบบสื่อที่ตอบสนองต่อความต้องการของชุมชน การสร้างมนุษยสัมพันธ์ที่ดีระหว่างสมาชิกในชุมชน ความภาคภูมิใจร่วมกันในความเป็นชุมชน ความรู้สึกเป็นเจ้าของร่วมกันและการกำหนดทิศทางเชิงนโยบายที่เกี่ยวกับชุมชนได้อย่างเหมาะสมร่วมกันดังตัวอย่างที่ได้กล่าวมาแล้วนั้น

**มนุษยสัมพันธ์กับการพัฒนา <Human Relation and Development>**

มนุษยสัมพันธ์กับการพัฒนาเป็นการมองที่ระบบความสัมพันธ์ของคนในสังคมว่าความสัมพันธ์ของคนในทางบวกที่มีต่อกันจะนำมาซึ่งความร่วมมือกันซึ่งเป็นสิ่งจำเป็นและสำคัญต่อการดำเนินชีวิตของบุคคลทุกคนในการใช้ชีวิตอยู่ร่วมกันอย่างสงบสุข การทำงานร่วมกันอย่างมีปะสิทธิภาพนำมาซึ่งสังคมที่เข้มแข็ง มนุษยสัมพันธ์จึงเป็นเครื่องมือพื้นฐานของการพัฒนาด้านต่างๆสังคมจะเข้มแข็งและพัฒนาได้อย่างมีประสิทธิภาพ

ดังนั้นหากมองประโยชน์ของมนุษยสัมพันธ์กับการพัฒนาอาจกล่าวได้ว่ามนุษยสัมพันธ์นำมาซึ่งการพัฒนาที่สำคัญ 3 ระดับอันเป็นสิ่งสำคัญที่สนับสนุนให้เกิดสังคมที่เข้มแข็ง คือ

**1. มนุษยสัมพันธ์กับการพัฒนาศักยภาพตนเอง**

มนุษยสัมพันธ์จะไม่สามารถนำไปใช้อย่างมีประสิทธิภาพกับงานพัฒนาด้านอื่นๆได้เลยหากตัวเราไม่สามารถพัฒนามนุษยสัมพันธ์ที่ดีให้เกิดขึ้นกับตัวเองก่อนแต่มนุษย์ทุกคนก็มีความแตกต่างกันอันเป็นผลมาจากการมีที่มาแตกต่างไม่ว่าจะเป็นการเลี้ยงดูจากครอบครัว สังคมและวัฒนธรรมที่หล่อหลอมให้เกิดลักษณะนิสัย วิธีคิดและบุคลิกภาพที่แตกต่างกัน

ดังนั้นการมีทักษะด้านมีปฏิสัมพันธ์อันดีกับผู้อื่นของแต่ละคนที่ถูกนำมาใช้เพื่อให้การดำเนินชีวิตและการทำงานของตนเป็นไปด้วยความราบรื่นและประสบความสำเร็จจึงอยู่ในระดับไม่เท่ากัน คนที่มีแนวโน้มในการใช้มนุษยสัมพันธ์ของตนกับบุคคลอื่นที่เกี่ยวข้องย่อมได้เปรียบและมีโอกาสประสบการสำเร็จทั้งในด้านชีวิตส่วนตัว การทำงานและการอยู่ร่วมกับผู้อื่นได้มากกว่าการพัฒนาตนเองบนพื้นฐานการเสริมสร้างศักยภาพด้านมนุษยสัมพันธ์ให้ดีที่สุดทั้งร่างกาย จิตใจและสังคมโดยส่วนรวมและเพื่อดำรงชีวิตอย่างสันติสุขของตนสามารถสรุปได้เป็น 3 ขั้นตอน

♥ ขั้นวิเคราะห์ตน

เราจะพัฒนาตนเองด้วยการแก้ไขข้อบกพร่องของตนเองได้ต้องเริ่มจากการวิเคราะห์ข้อดีข้อเสียของเราเสียก่อนเพื่อจะได้รู้ปัญหาและหาทางแก้ปัญหาได้ตรงจุดอันเป็นการพัฒนาที่ตรงประเด็น การวิเคราะห์ตนเองโดนปราศจากอคติไม่เข้าข้างตนเอง การพัฒนาตนเองจึงจะเกิดขึ้นได้ การวิเคราะห์ตนเองเพื่อการพัฒนามนุษยสัมพันธ์อาจวิเคราะห์ได้ 2 ด้าน คือ บุคลิกภาพภายในและบุคลิกภายนอกที่ส่งผลต่อการสร้างมนุษยสัมพันธ์ของตน

บุคลอกภายใน ได้แก่ อารมณ์ ทัศนคติ อุปนิสัย บุคลิกภาพภายในของคนที่มองโลกในแง่ดีมีแนวโน้มที่ส่งผลต่อการมีบุคลิกภาพภายนอกที่เสริมสร้างมนุษยสัมพันฑ์ได้ดี เช่น การเป็นคนอารมณ์ดีจิตใจก็จะแจ่มใสก็จะแสดงออกด้วยสีหน้าท่าทางที่เป็นมิตรในทางตรงกันข้ามก็เช่นเดียวกัน

ดังนั้นถ้าเรารู้ว่าเราเป็นคนขี้หงุดหงิด อารมณ์ร้อน การวิเคราะห์ตนที่ถูกต้องจะได้นำมาสู่การพัฒนาปรับปรุงตนเองเพื่อปรับบุคลิกภาพให้เกิดการเสริมสร้างมนุษยสัมพันธ์ผ่านบุคลิกภาพที่ดีขึ้น

♥ ขั้นพัฒนาตน

เป็นการพัฒนาตนเองจากภายในสู่ภายนอก

ภายใน คือ การพัฒนาจิตใจ อารมณ์ ความรู้สึก วิธีคิด เมื่อเราฝึกปรับปรุงตนตามวิเคราะห์ตนเองอย่างถูกต้องแล้งการพัฒนานั้นย่อมก่อให้เกิดการเปลี่ยนแปลงตนเองที่สำคัญการปรับเปลี่ยนภายในย่อมส่งผลต่อความยั่งยืนต่อบุคลิกภาพภายนอก เช่น เมื่อเราวิเคราะห์ตนรู้ตนเองว่าเป็นคนอารมณ์ร้อนก็หาแนวทางปรับเปลี่ยนอารมณ์ให้เป็นคนที่อารมณ์เย็นขึ้น เช่น การทำสมาธิ ทำงานศิลปะเพื่อฝึกจิตใจ เมื่อเราจิตใจเย็นลงย่อมส่งผลต่อบุคลิกภาพภายนอกด้วย การพัฒนาภายนอก เช่น เป็นคนยิ้มยากก็ฝึกการยิ้มให้บ่อยเพื่อให้เกิดเป็นนิสัยอันเสริมสร้างความประทับใจแก่ผู้พบเห็นและความเป็นมิตรผ่านภาษากาย

♥ ชั้นประเมินผลการพัฒนาตนเอง

ขั้นตอนนี้อาจทำได้ด้วยการประเมินตนเองตามเป้าหมายที่ตั้งไว้หรืออาจให้คนรอบข้างช่วยประเมินว่าบุคลิกภาพของตนมีการปรับเปลี่ยนไปในทางที่ดีขึ้นหรือไม่ ถ้ายังไม่ดีตามที่ตั้งเป้าหมายไว้ก็กลับไปสู่ขั้นตอนที่ 1 และหาแนวทางปรับปรุงเพื่อพัฒนาตนเองให้เหมาะสมต่อไป

หากทุกคนสามารถพัฒนามนุษยสัมพันธ์ที่มีอยู่ในตัวของแต่ละคนและนำไปใช้ได้อย่างเกิดประสิทธิภาพจะนำมาซึ่งการพัฒนาความสัมพันธ์ในการอยู่ร่วมกับผู้อื่นได้เป็นอย่างดีและเปรียบเสมือนเป็นเครื่องมือสำคัญที่เปิดทางของความสำเร็จในชีวิตด้านต่างๆ

**2. มนุษยสัมพันธ์กับการพัฒนาความสัมพันธ์กับผู้อื่น**

มนุษย์เราทุกคนไม่สามารถอยู่เพียงลำพังโดยไม่เกี่ยวข้องสัมพันธ์กับผู้อื่นได้แต่การจะแสดงออกซึ่งความสัมพันธ์อันดีกับผู้อื่นซึ่งนำมาซึ่งการช่วยเหลือ พึ่งพาและร่วมมือกันนั้นสิ่งสำคัญ คือ ต้องมีความเข้าใจและยอมรับว่าทุกคนมีความแตกต่างกัน การแสดงออกถึงความเคารพและให้เกียรติกันคือพื้นฐานสำคัญในการอยู่ร่วมกันไม่ว่าจะเป็นกลุ่มขนาดเล็กตั้งแต่ระดับครอบครัว โรงเรียน กลุ่มเพื่อน ที่ทำงานหรือกลุ่มขนาดใหญ่ระดับสังคมก็ตาม สิ่งสำคัญคือการใช้มนุษยสัมพันธ์เพื่อให้เกิดความรู้สึกที่ดีต่อกันอันจะนำมาซึ่งความสงบสุขในกลุ่มประสิทธิภาพของงานที่จะเกิดขึ้นรวมทั้งความเข้มแข็งของกลุ่มอันนำไปสู่ความเข้มแข็งและก้าวหน้าของสังคมโดยรวมตามมา

การพัฒนาความสัมพันธ์กับผู้อื่นเริ่มต้นจากครอบครัวที่เป็นหน่วยทางสังคมที่เล็กที่สุดแต่เป็นพื้นฐานของความเข้มแข็งของสังคมที่มากที่สุด สังคมจะได้ทรัพยากรบุคคลที่มีประสิทธิภาพเพียงใด ส่วนหนึ่งเป็นผลมาจากการอบรมเลี้ยงดูจากสถาบันครอบครัว สภาพครอบครัวเป็นเครื่องบ่งชี้ถึงความมั่นคงของชาตินั้นๆครอบครัวที่มั่นคงก็คือครอบครัวที่มีทั้งความรัก ความเมตตาและหลักคุณธรรมในการประพฤติปฏิบัติต่อกัน การมีครอบครัวที่มั่นคงเป็นผลมาจากการที่คนในครอบครัวมีมนุษยสัมพันธ์อันดีต่อกันเพราะครอบครัวที่มีมนุษยสัมพันธ์ที่ดีย่อมทำให้เกิดความรักความอบอุ่นในครอบครัวและจะผลิตคนที่ดีและพร้อมทั้งกายและใจออกสู่สังคม บุคคลนั้นจะเปี่ยมไปด้วยความรักที่ถูกเติมเต็มจากคนในครอบครัว เมื่อคนนั้นมีความรักที่เต็มเปี่ยมก็จะนำความรักนั้นไปเผื่อแผ่กับคนอื่นๆรอบข้างเป็นบุคคลที่มีเมตตามีน้ำใจเอื้อเฟื้อเผื่อแผ่ ตระหนักถึงผู้อื่นไม่นึกถึงแต่ตัวเอง เมื่อมีคนแบบนี้อยู่มากสังคมก็เกิดผลลัพธ์ที่ดี คือ การเป็นสังคมคุณภาพเพราะมีคนคุณภาพอยู่ในสังคม เมื่อบุคคลเหล่านั้นอยู่ในช่วงอายุที่ต้องออกไปมีความสัมพันธ์กับคนอื่นๆมากขึ้น เช่น การเข้าสู่วัยเรียน หากเด็กทุกคนมีมนุษยสัมพันธ์ที่เป็นมาตรฐานในการอยู่ร่วมกับผู้อื่น เด็กก็จะสามารถมีพัฒนาการในแต่ละช่วงวัยที่เหมาะสมเรียนรู้ที่จะอยู่กับผู้อื่นอย่างยอมรับและเข้าใจในตัวตนของอีกฝ่าย

ดังนั้น ปัญหาในการอยู่ร่วมกันอันนำไปสู่ความขัดแย้งระหว่างคมและกลุ่มก็จะเกิดน้อยลง การฝึกทำงานเป็นกลุ่มตั้งแต่วัยเรียนก็เป็นพื้นฐานที่ทำให้เด็กเหล่านี้เติบโตเป็นผู้ใหญ่ที่สามารถทำงานเป็นทีมเมื่อต้องเข้าสู่วัยทำงานกับคนที่แตกต่างและหลากหลายได้ คุณภาพของงานก็จะมีมากขึ้นบรรยากาศของการอยู่ร่วมกับผู้อื่นก็จะสงบสุข คนก็จะมีความสุข สภาพแวดล้อมในการอยู่ร่วมกันของกลุ่มก็น่าจะอยู่ซึ่งบรรยากาศของความสุขในการอยู่ร่วมกันจองคนในกลุ่มในสังคมก็เป็นผลมาจากมนุษยสัมพันธ์ที่แต่ละคนนำมาใช้ในการอยู่ร่วมกันซึ่งนอกจากการสร้างความรู้สึกดีๆต่อกันแล้วการเคารพให้เกียรติซึ่งกันและกัน การไม่ละเมิดความเป็นส่วนตัวของกันและกัน การเห็นอดเห็นใจ นั่นคือมารยาทที่แต่ละคนต้องรู้จักเสริมสร้างและรักษาในการอยู่ร่วมกันอันเป็นพื้นฐานสำคัญของการพัฒนาความสัมพันธ์ที่ดีกับคนอื่นๆในสังคมดังคติเตือนใจของพุทธทาสภิกขุที่ได้ให้ข้อคิดในการอยู่ร่วมกันระหว่างเพื่อนมนุษย์บนโลกใบนี้ว่า

“เขามีส่วน เลวบ้าง ช่าวหัวเขา

จงเลือกเอา ส่วนที่ดี เขามีอยู่

เป็นประโยชน์ โลกบ้าง ยังน่าดู

ส่วนที่ชั่ว อย่าไปรู้ ของเขาเลย

จะหาคน มีดี โดยส่วนเดียว

อย่ามัวเที่ยว ค้นหา สหายเอ๋ย

เหมือนเที่ยวหา หมวดเต๋า ตายเปล่าเลย

ฝึกให้เคย มองแง่ดี มีคุณจริงฯ” (พุทธทาสภิกขุ, 2561)

**2. มนุษยสัมพันธ์กับการพัฒนาสังคม**

สังคมใดจะเป็นสังคมที่เข้มแข็งและมีคุณภาพได้ล้วนเกิดจากมีสมาชิกในสังคมที่มีประสิทธิภาพ สังคมจะพัฒนาได้ก็เกิดจากการขับเคลื่อนโดยคนเป็นสำคัญ

ดังนั้นคนต้องมีคุณภาพถึงจะทำให้เกิดความคิดที่มีคุณภาพและนำไปสู่การพัฒนาสังคมด้านต่างๆเพื่อให้คนในสังคมมีคุณภาพชีวิตที่ดี

การที่คนในสังคมอยู่ร่วมกันโดยปราศจากความขัดแย้งให้ความร่วมมือและช่วยเหลือกันจะนำมาซึ่งการเป็นสังคมที่พัฒนามนุษยสัมพันธ์ที่เป็นพื้นฐานในการอยู่ร่วมกันของสมาชิกในสังคมนำมาซึ่งการพัฒนาสังคมได้อย่างไรอาจกล่าวได้ว่าประโยชน์ของการใช้มนุษยสัมพันธ์ในการดำเนินความสัมพันธ์ระหว่างกันทำให้เกิดประโยชน์ใน 3 ระดับ คือ ระดับปัจเจกบุคคลชุมชนและสังคมซึ่งผลดีที่เกิดขึ้นคือตนสุข คนอื่นสุข สังคมสุข มนุษยสัมพันธ์ได้สร้างบุคคลที่มีคุณภาพ สร้างความเข้มแข็งให้กับชุมชนที่ตนอยู่และนำมาสู่ความเข้มแข็งระดับสังคมขนาดใหญ่ มนุษยสัมพันธ์จะไม่สามารถนำมาใช้ได้อย่างมีประสิทธิถาพหากขาดองค์ประกอบ 3 ด้านที่สำคัญซึ่งเมื่อองค์ประกอบทั้ง 3 ถ฿กนำมาใช้ร่วมกันจึงทำให้เกิดประสิทธิผล คือ การสร้างสังคมที่เข้มแข็งและยั่งยืน

**รูปที่ 1 แสดงแผนภูมิมนุษยสัมพันธ์**

Diagram

Description automatically generated

สังคมจะพัฒนาได้ต้องเริ่มจากตนเองที่ต้องรู้จักตนเองให้ถ่องแท้และเรียนรู้ทำความเข้าใจผู้อื่นด้วยความเข้าใจและยอมรับตัวตนของเราโดยปราศจากอคติรวมถึงการปรับตัวเองให้เข้ากับผู้อื่นและสิ่งแวดล้อมโดยอาศัยมนุษยสัมพันธ์เป็นเครื่องมือสำคัญในการเชื่อมโยงปรับประสานและนำมาซึ่งความร่วมมือของคนในกลุ่มสังคมเพื่อพัฒนาสังคมที่ตนอยู่ให้มีคุณภาพที่ดีและสุดท้ายคือการตระหนักถึงการอยู่ร่วมกันระหว่างคน สังคมและสิ่งแวดล้อมบนพื้นฐานของความสุขสันติที่ยั่งยืน ในขณะที่เรากำลังอยู่ใยยุคปัจจุบันที่เรียกว่าศตวรรษที่ 21 ที่สังคมมีการเปลี่ยนแปลงอย่างรวดเร็วบนพื้นฐานของความก้าวหน้าด้านเทคโนโลยีสารสนเทศที่ทุกคนสามารถเข้าถึงความรู้ได้อย่างง่ายและเรียนรู้ความเป็นไปของโลกอย่างเปิดกว้างโลกในศตวรรษที่ 21 ไม่เหมือนกับโลกในศตวรรษที่ผ่านมาเศรษฐกิจอุตสาหกรรมในอดีตได้ถูกแทนที่ด้วยเศรษฐกิจและบริการที่ขับเคลื่อนด้วยข้อมูล ความรู้และนวัตกรรม การตื่นตัวกับการเตรียมทรัพยากรมนุษย์เพื่อรองรับสังคมแห่งศตวรรษที่ 21 เห็นได้จากการเตรียมความพร้อมของเด็กในระบบการศึกษาตั้งแต่ระดับประถมศึกษาไปจนถึงระดับอุดมศึกษาที่ให้ความสำคัญกับ “ทักษะแห่งศตวรรษที่ 21” ให้เกิดขึ้นในตัวผู้เรียน 3 ด้าน ได้แก่ ทักษะชีวิตและการทำงาน ทักษะการเรียนรู้และนวัตกรรม ทักษะด้านสารสนเทศ สื่อและเทคโนโลยี

ทักษะที่จำเป็นสำหรับการเตรียมกำลังคนในศตวรรษที่ 21 จะเห็นได้ว่าไม่ว่าสังคมจะพัฒนาก้าวหน้าด้วยเทคโนโลยีเพียงใดก็ตาม การให้สำคัญกับระบบความสัมพันธ์ของคนในการทำงานร่วมกันก็ยังคงเป็นหนึ่งในทักษะที่จำเป็นอยู่เสมอ ความสัมพันธ์ของคนยังเป็นพื้นฐานสำคัญที่จะนำพาสังคมไปสู่การพัฒนาที่ยั่งยืนอย่างแท้จริงเพราะคนคือผู้สร้าง ผู้ใช้ ผู้พัฒนา

ดังนั้นแม้เครื่องจักรจะเข้ามามีบทบาทในการทำงานร่วมกันก็เป็นสิ่งที่ละเลยไม่ได้เพราะเทคโนโลยีไม่สามารถเกิดขึ้นมาได้จากการทำงานของคนเพียงลำพัง เครื่องจักรไม่สามารถสั่งการตัวเองได้ นวัตกรรมต่างๆจะไม่สามารถถูกนำมาใช้ได้หากปราศจากซึ่งคนที่เป็นผู้ดำเนินการหรือสั่งการให้เทคโนโลยีเหล่านั้นทำตามคำสั่งที่ถูกป้อนลงไปเพราะฉะนั้นคนที่เกี่ยวข้องในกระบวนการทั้งหมดที่กล่าวมาย่อมมีมากกว่า 1 คน

ดังนั้นคนยังคงเป็นสิ่งสำคัญที่จะทำให้เกิดความร่วมมือในการสร้างสรรค์สังคมเพื่อให้เกิดการพัฒนาในทุกภาคส่วน แม้ในยุคศตวรรษที่ 21 ก็ตาม